title: Ihmisen ruoansulatus

text: Suolen sisäpinnalla on paikoittain hormoneja erittäviä soluja, jotka reagoivat ravintoaineisiin. Solut erittävät hormoneita, jotka vereen vapauduttuaan säätelevät hermoston, mahan, suolen, haiman ja sappirakon toimintaa. Tämä varmistaa, että ruoansulatuskanavaan erittyy tarvittava määrä entsyymeitä. Hormoneita erittävän toiminnan voi laukaista jo ruoan näkeminen tai jopa haistaminen.


title: Ihmisen ruoansulatus

text: Ruoansulatuskanavassa kulkee jatkuvasti suuria määriä nesteitä, joista suurimman osan erittää elimistö itse. Vuorokaudessa kanavassa kulkee nesteitä noin 9–12 litraa. Ne imeytyvät lähes kokonaan takaisin elimistöön. Ruoansulatuskanavan erittämiin nesteisiin kuuluvat muun muassa sylki, mahaneste, haimaneste, sappi ja suolineste. Nestetasapainon kannalta on tärkeää, että nesteitä imeytyy tarpeeksi takaisin elimistöön. Siksi ripuli voi jossain tapauksissa olla jopa hengenvaarallinen.


title: Ihmisen ruoansulatus

text: Ihmisen ruoansulatus alkaa jo suusta. Siellä kieli ohjaa ruoan hienonnusta ja toimii makuelimenä. Myös hampaat hienontavat ruokaa. Aikuisella hampaita on 32 kappaletta. Hampaiden pinnalla on ihmisen elimistön kovinta aineitta, kiillettä. Kiilteen kuiva-aine koostuu 97-prosenttisesti kalsiumsuoloista. Hampaiden pinnalla on bakteereja, jotka saavat energiansa ihmisen ravinnosta. Bakteereista tunnetuin on "Streptococcus mutans", joka aiheuttaa kariesta. Suussa erittyy myös sylkeä, noin puolitoista litraa vuorokaudessa. Sylki koostuu pääasiassa vedestä ja limasta ja helpottaa nielemistä. Syljessä on myös kasvutekijöitä, jotka nopeuttavat ruoansulatuskanavan solujen uusiutumista. Jos ruokaa pureksii jonkin aikaa ennen nielemistä, alkavat ruoan hiilihydraatit hajota jo syljen vaikutuksesta. Tällöin syljen sisältämä amylaasi hajottaa tärkkelystä maltoosiksi, mikä tuo suuhun makean maun.


title: Ihmisen ruoansulatus

text: Suun jälkeen ravinto menee nopeasti nielun ja ruokatorven kautta vatsaan. Mahalaukun tehtäviä ovat ruoan varastointi sekä pilkkominen ohueksi velliksi. Mahalaukkuun tullutta ruokaa ei välittömästi siirretä suoleen, vaan ruoka viivähtää hetken mahalaukussa ennen kuin se kuljetetaan pohjukaissuoleen sopivina annoksina. Näin suolisto saa käsiteltäväkseen sopivan määrän ravintoa kerrallaan. Mahalaukussa ruoka vaivataan hienojakoiseksi, jotta se on sopivan kiinteää suolta varten. Sen ohella mahalaukun limakalvo erittää erittäin hapanta mahanestettä, joka sekoittuu ruokaan. Mahaneste sisältää muun muassa suolahappoa ja proteiineja pilkkovaa pepsiiniä. Mahanesteen happamuus on tärkeää, sillä pepsiini toimii vain happamassa ympäristössä. Mahanesteen happamuuden vuoksi mahalaukkua suojaa pintasoluista erittyvä emäksinen erite. Mahassa valmistetaan myös paikallisia hormoneja, joita kutsutaan prostaglandiineiksi. Prostaglandiinit edesauttavat liman muodostumista ja vähentävät suolahapon eritystä eli ne suojaavat limakalvoa suolahapolta ja pepsiiniltä.


title: Ihmisen ruoansulatus

text: Ohutsuoli jaetaan kolmeen osaan: ensimmäinen on pohjukaissuoli, toinen tyhjäsuoli ja kolmas sykkyräsuoli. Maksa ja haima erittävät ruoansulatusnesteensä pohjukaissuoleen. Haiman erittämiin aineisiin kuuluvat useat ruoansulatusentsyymit ja emäksinen liuos, joka neutraloi mahalaukusta saapuvan happaman ruokasulan. Maksa taas käsittelee kaiken ruoansulatuskanavan läpi imeytyvän ravinnon. Se valmistaa, varastoi ja hajottaa suuren määrän eri aineita. Ohutsuoli erittää itse noin litran vuorokaudessa suolinestettä, mikä on kuitenkin vain pieni osa siitä noin yhdeksästä litrasta nesteitä, joka kulkee ohutsuolessa vuorokaudessa.


title: Ihmisen ruoansulatus

text: Ohutsuolessa ravintoa hajottavat monet eri entsyymit. Hiilihydraatteja pilkkovat haiman erittämä amylaasi ja ohutsuolen seinämän entsyymit, joista tunnetuimpia ovat maltaasi, sakkaraasi ja laktaasi. Rasvoja hajottaa haiman lipaasi, proteiineja trypsiini ja peptidejä ohutsuolen peptidaasit.


title: Ihmisen ruoansulatus

text: Ohutsuolen seinämä on hyvin läpäisevää, minkä ansiosta aineet pääsevät kulkeutumaan sen läpi helposti. Ohutsuolen sisäpuoli on osmoottisesti samanväkevyinen kuin ruumiin muut nesteet, minkä takia suolat ja vesi voivat liikkua vapaasti vereen ja takaisin. Imeytymisen kannalta tärkeää on ohutsuolen suuri pinta-ala, kaikki ulokkeet mukaan laskettuna ohutsuolen pinta-ala on noin 200 neliömetriä. Pinta-alaa kasvattaa ohutsuolen suuri poimuttuminen ja nukkalisäkkeet. Suurin osa ruoansulatuskanavan nesteistä imeytyy takaisin juuri ohutsuolessa. Ohutsuolen seinämän pitää uusiutua nopeasti, koska se myös kuluu nopeasti.


title: Ihmisen ruoansulatus

text: Paksusuoleen menevät ne nesteet, jotka eivät olet imeytyneet ohutsuolesta. Keskimäärin paksusuoleen jatkaa vain puolitoista litraa nesteitä. Paksusuolessa ei ole nukkalisäkkeitä, mutta näitä korvaamassa on runsaasti limaa erittäviä soluja. Paksusuolen läpi imeytyy pääasiassa vettä ja erilaisia suoloja. Paksusuolessa on merkittävästi symbionttibakteereja. Bakteerit pilkkovat suolesta myös muuten sulamatta jääneitä kuituja, kuten selluloosaa. Sulamatonta ainetta joutuu tavallisesti paksusuoleen vain vähän yli 100 grammaa päivässä, mutta runsaasti viljatuotteita käyttävillä lukema voi olla jopa yli 900 grammaa. Syömisen jälkeen kestää noin kahdeksan tuntia ennen kuin lähes kaikki imeytymätön aine on paksusuolessa. Paksusuolesta imeytymätön aines etenee peräsuoleen ja tulee sieltä ulos ulosteena.


title: Ihmisen ruoansulatus

text: Pommikalorimetriä hyödyntävässä tutkimuksessa terveiden ja liikkuvien, länsieurooppalaista ruokavaliota noudattavien aikuisten nauttimasta ravinnosta havaittiin imeytyvän keskimäärin 89,4 %. Energiaravintoaineista rasvan havaittiin imeytyvän 92.5-prosenttisesti, proteiinin 86,9-prosenttisesti ja hiilihydraattien 87.3-prosenttisesti. Tutkimuksessa verrattiin nautitun ravinnon energiaa ja energiaravintoaineita ulosteesta havaittuihin energia- ja ravintoainearvoihin.


title: Ihmisen ruoansulatus

text: Hiilihydraatit antavat elimistölle sen tarvitsemaa energiaa. Niiden pilkkoutuminen alkaa jo suussa ja jatkuu aina pohjukais-, tyhjä- ja -sykkyräsuolessakin. Niitä pilkkovat mm. amylaasit.


title: Ihmisen ruoansulatus

text: Rasvoja käytetään energiantuotantoon sekä solukalvojen ja steroidien rakentamiseen. Rasvat hajoavat pohjukaissuolessa glyseroliksi ja rasvahapoiksi. Niitä pilkkovat mm. lipaasit.


title: Ihmisen ruoansulatus

text: Proteiinit hajoavat aminohapoiksi mahalaukussa, pohjukaissuolessa ja sykkyräsuolessa. Veri kuljettaa aminohapot elimistön omien proteiinien rakennusaineiksi. Niitä pilkkovat mm. pepsiini- ja trypsiinientsyymit.


title: Ihmisen ruoansulatus

text: Vitamiinit menevät useiden eri entsyymien toiminnan ylläpitoon.


title: Ihmisen ruoansulatus

text: Kivennäisaineita tarvitaan kudosten rakentamiseen ja elintoimintoihin. Hivenaineet ovat niitä kivennäisaineita, joita tarvitaan hyvin vähän.


title: Ihmisen ruoansulatus

text: Vesi on elimistön keskeinen elementti. Se toimii muun muassa liuottimena ja osallistuu lukuisiin aineenvaihduntareaktioihin.


title: Ihmisen ruoansulatus

text: Kuitua saa vihanneksista ja viljatuotteista. Bakteerit hajottavat hieman selluloosaa ihmisen energiankulutukseen, mutta suurin osa kuidusta ei hajoa. Kuitu sen sijaan edistää suolen toimintaa.


title: Ihmisen ruoansulatus

text: Ruoansulatukseen voi tulla myös häiriöitä. Tunnetuin ruoansulatukseen liittyvä häiriö on mahahaava. Sen aiheuttaa yleensä bakteeri-infektio, mutta myös tupakoinnilla, suolalla ja stressillä voi olla vaikutus mahahaavan synnyssä. Muita mahalaukussa esiintyviä ongelmia ovat mahalaukun umpi ja mahasyöpä. Tavallisin ohutsuolen sairaus on pohjukaissuolihaava, joka on haavauma pohjukaissuolen limakalvostossa. Ohutsuoleen voi ilmestyä myös erilaisia tulehdussairauksia. Paksusuoleen liittyviä sairauksia ovat paksusuolen tukos, syöpä, polyypit ja umpipussit, erilaiset tulehdus- ja tartuntataudit ja megacolon eli laajentunut paksusuoli. Suutauteja ovat hampaisiin liittyvät tulehdukset, kuten ientulehdus ja muun muassa suusyöpä.


title: Yamabushit

text: Yamabushit () ovat Japanissa vuorilla valaistusta etsiviä shugendōn harjoittajia. Heitä kutsutaan myös nimellä shugenja ().


title: Yamabushit

text: Yamabushit viettävät aikaansa "reizan"iksi kutsutuilla syrjäisillä vuorilla, kuten Ōyamalla tai Hagurosanilla (Yamagatan prefektuurissa), suorittaen tōhan ja sangen kaltaisia rankkoja harjoitteita tavoitteenaan saavuttaa vuorien luonnossa läsnä olevat henkivoimat.


title: Yamabushit

text: Perinteisesti yamabushit pitävät päässään "tokin"iksi kutsuttua pientä, kulmikasta hattua ja kantavat "shakujō"-nimistä metallista sauvaa. Yllään he pitävät "kesa"a ja "suzukake"ksi kutsuttua hamppuvaatetta.


title: Yamabushit

text: Vuorilla he kantavat kotilosta tehtyä torvea keskinäiseen yhteydenpitoon ja miekkaa itsepuolustukseen.


title: Yamabushit

text: Japanilaisten tarujen tengut ja karasutengut pukeutuvat yamabushien vaatteisiin.


title: Riihimäen Kiekko-Nikkarit

text: Riihimäen Kiekko-Nikkarit on vuonna 1982 perustettu jääkiekkoseura. Seurassa toimii noin 15 juniorijoukkuetta, tyttökiekkoilijoille on omat juniorijoukkueet ja naisille harrastejoukkue, joukkueissa pelaa yhteensä 300 junioripelaajaa. Keväästä 2017 lähtien, Kiekko-Nikkarit ovat olleet yhteistyössä Hyvinkääläisseura Hoki Klupi Hyvinkään ja Liigaseura HPK:n kanssa. Yhteistyösopimus mahdollistaa Riihimäellä pelaavien junioreiden mahdollisuudet päästä pelaaman korkeammilla sarjatasoilla pelaaviin joukkueisiin. Kiekko-Nikkareiden kummiseura on Lopen Lätkä.


title: Riihimäen Kiekko-Nikkarit

text: Kiekko-Nikkareissa pelasi miesten edustusjoukkue vuoteen 1999 asti, jolloin edustuskiekkotoiminta irtautui omaksi seurakseen, jonka johdosta nimeksi vaihtui Peltosaaren Nikkarit.


title: Riihimäen Kiekko-Nikkarit

text: Peltosaaren Nikkareiden pudottua II divisioonasta III divisioonaan kauden 2016-17 päätteeksi, edustusjoukkue palasi takaisin Kiekko-Nikkareiden alaisuuteen.


title: Riihimäen Kiekko-Nikkarit

text: Samalla ilmoitettiin uudesta päävalmentajasta, uutena valmentajana edustusjoukkueessa aloitti Mika Auranen, joka toimi kaudella 2016-17 Hyvinkään ja Riihimäen yhdistelmäjoukkue HYRI:n A-nuorten päävalmentajana.


title: Riihimäen Kiekko-Nikkarit

text: Kiekko-Nikkareiden edustusjoukkue ei ole Auraselle uusi joukkue sillä hän valmensi edustusjoukkuetta viimeksi vuonna 2010, jolloin joukkue pelasi vielä Peltosaaren Nikkareiden nimellä. Aurasen johdolla Nikkareiden edustusjoukkue pelasi yhden kauden III divisioonassa jonka jälkeen edustusjoukkueen uudeksi päävalmentajaksi nimitettiin Marko Myllymäki


title: Riihimäen Kiekko-Nikkarit

text: Kiekko-Nikkareissa pelaa naisten edustusjoukkue, joka aloitti kaudella 2010-2011 Suomi-sarjassa ja onnistui saavuttamaan sarjapaikan I-Divisioonassa seuraavalle kaudelle.


title: Riihimäen Kiekko-Nikkarit

text: Kaudesta 2011-12 Kiekko-Nikkareiden naiset ovat pelanneet I-divisioonassa ja pääsivät ensimmäisen divisioonakautensa päätteeksi Naisten SM-karsintoihin, joissa joukkue sijoittui neljänneksi kuuden joukkueen karsintasarjassa.


title: Riihimäen Kiekko-Nikkarit

text: Kiekko-Nikkareiden naiset jatkoivat kaudella 2012-13 pelejään I-divisioonassa.


title: Riihimäen Kiekko-Nikkarit

text: Viimekaudet naisten joukkue on osallistunut eteläisen alueen naisten harrastesarjoihin.


title: Riihimäen Kiekko-Nikkarit

text: Kiekko-Nikkareiden junioreissa on pelannut useita nykyisiä ja entisiä liigakiekkoilijoita, joista merkittävimpiin kuuluu vuoden 2011 maailmanmestari Janne Lahti sekä Hämeenlinnan Pallokerhossa SM-liigaa pelanneet veljekset Kasper ja Max Kenig.


title: Riihimäen Kiekko-Nikkarit

text: Kiekko-Nikkareiden C-Tyttöjen joukkue voitti C-tyttöjen SM-kultaa kaudella 2011-12.


title: Riihimäen Kiekko-Nikkarit

text: Kiekko-Nikkarit on jääkiekkoliiton Nuori-Suomi sinettiseura No 3.


title: Riihimäen Kiekko-Nikkarit

text: Vuodesta 2015 lähtien, Kiekko-Nikkareissa ei ole pelannut poikien A-, B-, tai C-juniorijoukkueita. Näiden ikäluokkien joukkueista vastaa Kiekko-Nikkareiden ja Hyvinkään Jää-Ahmojen yhteistyöjoukkue HYRI.


title: Perkjärven ampuma-alue

text: Perkjärven ampuma-alue sijaitsi ennen toista maailmansotaa Karjalankannaksella Suomelle kuuluneen Uudenkirkon kunnan Kaukjärvellä. Vanhat, viralliset asiakirjat eivät tunne Kaukjärvi-nimistä kylää, mutta paikka oli olemassa ja hyvin tunnettu lähes kaikille Länsi-Kannaksen asukkaille.


title: Perkjärven ampuma-alue

text: Ampuma-alue oli lähellä Muolaan kunnan puolella sijainnutta Perkjärven asemakylää. Perkjärven ampuma-alueella oli pysyvän ampuma-alueen lisäksi ennen talvisotaa Suomen puolustusvoimien kenttätykistön säännöllinen sotaharjoitusleiri eli Perkjärven tykistöleiri.


title: Perkjärven ampuma-alue

text: Suomen itsenäiseksi julistautumisen ja sitä seuranneen Suomen sisällissodan jälkeen alueesta tuli suomalaisen tykistön harjoituspaikka. Leiri sijaitsi Kaukjärvellä (nyk. Каменка), Perkjärven rautatieasemalta länteen, josta johti pistoraide leirialueelle.


title: Perkjärven ampuma-alue

text: Vuosina 1918–1939 Perkjärven ampumaleirillä luotiin kenttätykistön korkea ampumatekninen ja osin myös teknillinen taito. Se ei käsittänyt yksinomaan ammuntoja, vaan myös tykistön kokonaistoimintaan liittyviä tukitoimintoja. Näitä olivat mittaus- ja säätiedustelu, tiedusteluilmakuvaus, kartoitus ja asetekniset kokeet. Leirikesinä hiottiin myös yhteistoimintaa eri aselajien kesken.


title: Perkjärven ampuma-alue

text: Perkjärvellä oli toiminnassa myös ilmavoimien (vuoteen 1928 ilmailuvoimat) tukikohta lentokoneineen. Lentokenttä ja ilmavoimat liittyivät kiinteästi tykistön toimintaan.


title: Perkjärven ampuma-alue

text: Seudulta oli pakkolunastettu 4 600 hehtaaria metsämaata harjoitusalueeksi. Venäjän vallan aikana siitä käytettiin nimeä Nikolain tykistön ampuma-alue. Alue rajoittui koillissuunnassa Viipuri–Terijoki-rautatiehen, etelässä Perkjärven asemalta Kaukjärvelle johtaneeseen kylätiehen ja lounaassa Viipurista Uudenkirkon kirkonkylän kautta Terijoelle kulkeneeseen maantiehen. Kaukjärvi oli suhteellisen kapea, vain noin kilometrin verran leveimmältä kohdaltaan. Pituutta järvellä oli kymmenisen kilometriä. Maasto oli melko tasaista hiekkakangasta, joka kasvoi matalahkoa männikköä. Siellä oli myös laajahkoja suoalueita, joista muutamien poikki oli rakennettu kapulateitä. Ampuma-alueen keskikorkeus merenpinnasta oli 50–65 metriä ja korkein maastonkohta oli 88 metrin korkeudelle merenpinnasta ulottunut Raskaanharju. Alueen halki virtasi Säiniönjoki melko syvässä uomassa.


title: Perkjärven ampuma-alue

text: Toiminta alueella alkoi uudelleen vuonna 1920 Vilho Nenosen tultua tykistön tarkastajaksi. Joulukuussa 1919 eversti Nenonen kävi ennen tykistön tarkastajaksi tuloaan Perkjärvellä selvittämässä alueen soveltuvuutta tykistön yhteisten leirien pitopaikaksi. Nenonen esitti tiedustelumatkansa jälkeen, että jo kesällä 1920 olisi pidettävä kenttätykistön yhteinen leiri Perkjärvellä. Esitys hyväksyttiin ja niin alkoivat kenttätykistön leiriharjoitukset. Tarkasti ottaen kyseessä oli "Kaukjärven ampumaleiri", mutta lähinnä edellä mainitun rautatieyhteyden perusteella "Perkjärven leiri" vakiintui niin puolustusvoimien kirjeenvaihtoon kuin tykkimiesten puhekieleen. Ampumaleirit kestivät kerrallaan useita viikkoja.


title: Perkjärven ampuma-alue

text: Periaatteena leirikokousten järjestelyissä oli se, että kukin rykmentti toi leirille sen tykkikaluston, jolla kotivaruskunnissa annettiin koulutusta. Menettely säilyi vuodesta toiseen. Alkuvuosina ammuttiin ahkeraan. 1920-luvun alussa kesäleirin ammuskulutuksen huippu saattoi olla yli 8000 laukausta. Pitkän aikavälin keskiarvo 1920-luvulla oli noin 6000 laukausta.


title: Perkjärven ampuma-alue

text: 22. kesäkuuta 1928 neljä KTR 3:n tykkimiestä sai surmansa ja kolme sotilasta loukkaantui kun kaksi tykkiä räjähti Perkjärvellä harjoitusammunnassa. Vuonna 1918 räjähti Perkjärvellä silloin majailleen saksalaisen kenttäpatterin tykki surmaten kolme tykkimiestä.


title: Perkjärven ampuma-alue

text:
Perkjärvellä määrättiin jokaiselle kenttätykistöjoukolle oma majoitusalueensa. Venäläiset olivat aikanaan rakentaneet erillisiä ala-alueita, joiden luku täsmäsi hyvin suomalaisen tykistön rykmenttijaotukseen. Telttamaiset majoitustilat vaihtuivat muutaman vuoden kuluessa lauta- ja hirsirakenteisiin parakkeihin ja taloihin. Tykistön tarkastaja majoittui alueen kaksikerroksiseen taloon eli Mustankorven hoviin, josta tuli kenttätykistön kehittämisen sydän useassakin merkityksessä.
Joukko-osastojen leirialueet rakennuksineen olivat hyvin toistensa kaltaisia. Lähinnä Kaukjärven kylää oli pääleiri, jossa majailivat Kenttätykistörykmentit 3, 2 ja 1. Pääleirillä oli laaja yhteinen tykkipiha, joka leikkasi kunkin rykmentin aluetta. Jääkäritykistöpatteristolla (sittemmin Jääkäritykistörykmentillä) ja Raskaalla Tykistörykmentillä oli omat alueensa parin kilometrin päässä pääleiristä. Puolustusvoimien 1930-luvun alussa tapahtuneiden uudelleenjärjestelyjen päätyttyä Raskaan Tykistörykmentin manttelin perijä Kenttätykistörykmentti 4 sijoittui aiemman Jääkäritykistörykmentin tilaan ja vastaavasti Jääkäritykistörykmentistä muodostettu Kenttätykistörykmentti 1 majoittui entiseen Raskaan leiriin. Ratsastavalla Patterilla oli sijansa aiemmalla Kenttätykistörykmentti 1:n palstalla.


title: Perkjärven ampuma-alue

text: Talvisodan seurauksena Perkjärven ampuma-alue sekä koko Kannas menetettiin Neuvostoliitolle. Suomalaiset pitivät aluetta vielä hallussaan jatkosodan aikana, mutta lopullisesti sen menetettiin Pariisin rauhassa vuonna 1947.


title: Perkjärven ampuma-alue

text: Neuvostoliiton armeija, sittemmin Venäjän armeija, on jatkanut alueen käyttöä. Alueluovutuksien seurauksena Suomen kenttätykistö tarvitsi käyttöönsä uuden ampuma-alueen. Sellainen perustettiin Rovajärvelle vuonna 1949.


title: Poikamiesboksi

text: Poikamiesboksi on yhdysvaltalainen elokuva vuodelta 1960. Se on tragikomedia uskottomuudesta, rakkaudesta ja juonittelusta. Päähenkilö Baxter on vakuutusvirkailija, joka omaa uraansa edistääkseen lainaa asuntoaan esimiestensä syrjähyppyihin. Elokuva voitti parhaan elokuvan Oscar-palkinnon ja neljä muuta oscaria. Se oli myös taloudellinen menestys.


title: Poikamiesboksi

text: Elokuva valittiin vuonna 1994 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Poikamiesboksin" vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.


title: Aapeli Vuoristo

text: Aapeli Vuoristo (31. lokakuuta 1913 Rovaniemi – 23. tammikuuta 2000 Helsinki) oli suomalainen kuoronjohtaja ja musiikkineuvos.


title: Aapeli Vuoristo

text: Vuoristo tuli ylioppilaaksi Oulun lyseosta vuonna 1932. Hän opiskeli kansantaloutta Helsingin yliopistossa ja oli vuodesta 1938 lähtien puolustusvoimien palveluksessa. Talvisodassa hän palveli upseerina Karjalankannaksella ja työskenteli vuodesta 1942 puolustusvoimien ylipäällikön esikunnassa. Sodan jälkeen hän työskenteli valtiovarainministeriössä ja vuodesta 1948 Helsingin kaupunginhallituksen järjestelytoimistossa. Vuosina 1970–1976 hän oli kaupunginkanslian konttoripäällikkö.


title: Aapeli Vuoristo

text: Aapeli Vuoristo toimi kuoronjohtajana 50 vuoden ajan. Hänen johtamiaan olivat muun muassa Kalevan Laulajat, Kauppakorkeakoulun Ylioppilaskunnan Laulajat, Hyvinkään Mieslaulajat, Hämeenlinnan Mieskuoro, Helsingin kaupungin henkilökunnan kuoro Vox Urbana ja Helsingin vaattureiden kuoro. Hän toimi Ylioppilaskunnan Laulajien varajohtajana kuoron Amerikan-matkalla vuonna 1953 ja hän veti SULASOLin yhteislaulutilaisuuksia vuosina 1951–1992.


title: Aapeli Vuoristo

text: Vuoristo toimitti yhdeksän ensimmäistä osaa "Suuresta toivelaulukirjasta". Hän kirjoitti musiikista lehtiin, pakinoi radiossa ja sävelsi lauluja kuoroilleen. Hän sai musiikkineuvoksen arvon vuonna 1986.


title: Aapeli Vuoristo

text: Vuoristo oli naimisissa kirjailija Toini Vuoriston kanssa.


title: Manageri

text: Manageri on henkilö tai organisaatio, joka tukee tiettyä henkilöä tai ryhmää. Manageri voi työskennellä esimerkiksi musiikki-, elokuva- tai urheilualalla.


title: Manageri

text: Managerin tehtäviin voi kuulua esim. edunvalvonta, markkinointi ja/tai tiedotustoiminta. Tyypillisesti managerin toimeentulo muodostuu provisiosta, jota hän saa auttaessaan asiakastaan valitsemallaan uralla. Palkkio voi olla esim. jokin prosenttiosuus manageroitavan urheilijan tai taiteilijan saamista tuloista, levy-/oheistuotemyynnistä, sponsorisopimuksista tms.


title: Manageri

text: Suomessa luovan talouden agenttien ja managerien kattojärjestönä toimivat Agma ry ja MMF Finland


title: Manageri

text: Suomessa luovan alan manageritoiminta on ollut perinteisesti varsin vähäistä ja esim. esiintyvien taiteilijoiden edustajina ovat paljolti toimineet levy-yhtiöiden omat A&R managerit. Varsinaista managerikoulutusta Suomessa on järjestetty vasta vuodesta 2009 , mutta alalla toimii myös itseoppineita luovien alojen ammattilaisia, sekä henkilöitä joilla on jokin muu koulutus esim. Kulttuurituottaja (HUMAK), Oikeustradenomi (AMK).


title: Manageri

text: Urheilupuolella ainakin Turun ammattikorkeakoulusta valmistuu Tradenomeja Urheilujohtamisen ja markkinoinnin osaamisaloilta.


title: Manageri

text: Urheilupuolella on jossain määrin tyypillistä että managerin ja valmentajan roolit sekoittuvat keskenään, etenkin yksilöurheilussa, mutta toisaalta esim. Isossa-Britanniassa jalkapalloseurojen päävalmentajia nimitetään managereiksi ja on päävastuussa seuran pelaajahankinnoista, mikä eroaa olennaisesti harjoituskentällä tapahtuvasta valmentajatyöstä. Myös esim. Hanna-Maria Seppälän ja hänen kahden veljensä perustama SportElite Marketing Oy oli manageritoimisto, joka keskittyi lähes yksinomaan urheilumarkkinointiin ja sponsorisopimuksiin.


title: Manageri

text: Erityisesti musiikin parissa itsenäisesti toimivien indie-managerien toiminnassa on tyypillistä erittäin tiivis ja vuorovaikutteinen 360 asteen yhteistyö manageroitavan artistin kanssa, mutta samalla taiteilijan autonomian säilyttäminen ja määräävyyden sijasta neuvonantajamainen ote.


title: Manageri

text: Voisikin sanoa, että Manageri voi olla urheilijan tai taiteilijan edustaja, edunvalvoja, markkinoija tai mitä tahansa mitä niiden väliltä. Musiikkialalla myös nykyaikainen Musiikkikustantamo saattaa toteuttaa lauluntekijöiden managerointia.


title: Ted Meredith

text: James Edwin "Ted" Meredith (14. marraskuuta 1891 – 2. marraskuuta 1957) oli yhdysvaltalainen yleisurheilija ja kaksinkertainen olympiavoittaja vuoden 1912 olympialaisissa.


title: Ted Meredith

text: Hän syntyi Pennsylvaniassa, Yhdysvalloissa ja valittiin olympialaisiin ollessaan yhä lukio-opiskelija.


title: Ted Meredith

text: Tukholmassa Meredith otti osaa kolmeen kilpailuun. Ensimmäisenä oli vuorossa 800 metrin juoksu, jossa hän selvisi alku- ja välierien jälkeen finaaliin. Siellä hän seurasi edellisten olympialaisten voittajan Melvin Sheppardin hurjaa alkuvauhtia (puolimatkan väliaika 52,4) kahden muun amerikkalaisen ja Saksan Hanns Braunin kanssa. Takasuoralla amerikkalaiset sumputtivat Braunin pussiin, josta tämä yritti turhaan pois viimeisessä kaarteessa kuluttaen voimansa ja jääden kuudenneksi. Loppusuoralla Meredith ohitti Sheppardin ja voitti myöhemmin maailmanennätykseksi hyväksytyllä ajalla 1.51,9. Hän jatkoi juoksuaan vielä maaliviivan jälkeen 880 jaardin rajalle asti ja löi maailmanennätyksen silläkin matkalla tuloksella 1.52,5. 800 metrin tulos alitti Sheppardin edellisen olympiaennätyksen 0,9 sekunnilla.


title: Ted Meredith

text: Seuraavana lajina oli 400 metriä, jossa Meredith selvisi loppukilpailuun ja sijoittui neljänneksi. Lopuksi hän oli mukana Yhdysvaltain 4 x 400 metrin viestijoukkueessa, joka voitti olympiakultaa uudella maailmanennätyksellä 3.16,6.


title: Ted Meredith

text: Tukholman jälkeen Meredith aloitti opiskelut Pennsylvanian yliopistossa. Hän saavutti opiskeluaikanaan useita yliopistomestaruuksia samoin kuin Yhdysvaltain mestaruuksia. Ensimmäisen maailmansodan alkuvuosina hän rikkoi useita maailmanennätyksiä. Hän oli mukana Pennsylvanian yliopiston joukkueessa, joka teki vuonna 1915 maailmanennätyksen 3,18,0 4 × 440 jaardin viestissä. Samana vuonna 1915 hän voitti Yhdysvaltain mestaruuden 440 jaardilla ajalla 47,0. Aikaa ei hyväksytty ennätysluetteloon, koska se oli juostu suoralla radalla myötätuuleen. Toukokuussa 1916 hän juoksi sallituissa oloissa 47,4, mikä hyväksyttiin maailmanennätykseksi. Hieman myöhemmin Meredith juoksi 880 jaardin maailmanennätyksen 1.52,2, jolloin ottamatta jäänyt 800 metrin väliaika lienee ollut maailmanennätyksen alittava 1.51,5.


title: Ted Meredith

text: Meredith lopetti kilpauransa 1917 ja palveli armeijassa ensimmäisessä maailmansodassa. Sodan jälkeen hän palasi kilparadoille ottaen osaa Antwerpenin olympialaisiin 1920 400 metrin juoksijana, mutta putosi välierissä.


title: Ted Meredith

text: Meredith piti 440 jaardin maailmanennätystä nimissään vuoteen 1932 saakka, jolloin Benjamin Eastman rikkoi sen. Meredithin 800 metrin maailmanennätyksen rikkoi Séraphin Martin vuonna 1928 ja 880 jaardin ennätyksen Otto Peltzer vuonna 1926. 4 × 400 metrin viestijuoksun maailmanennätys pysyi voimassa vuoteen 1924 ja 4 × 440 jaardin maailmanennätys vuoteen 1931. Molemmat rikkoi lopulta Yhdysvaltain maajoukkue.


title: Ted Meredith

text: Päätettyään kilpauransa uudelleen hän ryhtyi kiinteistönvälittäjäksi. Ted Meredith kuoli Camdenissa, New Jerseyssä.


title: Beroe Stadium

text: Beroe Stadium on monikäyttöinen stadion Stara Zagorassa Bulgariassa. Stadion avattiin vuonna 1962. Nykyään sitä käytetään enimmäkseen jalkapallossa PFC Beroe Stara Zagoran kotikenttänä. Stadionille mahtuu 22 300 ihmistä.


title: Boulazac-Isle-Manoire

text: Boulazac-Isle-Manoire on kunta Lounais-Ranskassa Dordognen departementissa Uuden- Akvitanian alueella.


title: Boulazac-Isle-Manoire

text: Kunta muodostettiin 1. tammikuuta 2016 kun kolme kuntaa Atur, Boulazac ja Saint-Laurent-sur-Manoire yhdistyivät. Vuoden 2017 alussa kuntaan liittyi vielä Sainte-Marie-de-Chignac.


title: Boulazac-Isle-Manoire

text: Kunnan nähtävyyksiä on Boulazacin kylässä oleva linna "Château du Lieu-Dieu". Se on rakennettu 1300- ja 1400-luvuilla. Linna on yksityiskäytössä eikä se ole avoinna vierailijoille.


title: Boulazac-Isle-Manoire

text: Saint-Laurent-sur-Manoiren kartanossa on museo, jossa on esillä Ranskan entisen ulkoministerin Roland Dumasin virassaan saamia lahjoja.


title: Audrix

text: Audrix on kunta Dordognen departementissa Akvitanian hallintoalueella Ranskassa. Kunnassa oli 238 asukasta vuoden 1999 väestönlaskennassa. Audrix'n pinta-ala on kuusi neliökilometriä.


title: Beaumontois-en-Périgord

text: Beaumontois-en-Périgord on kunta Lounais-Ranskassa Dordognen departementissa Akvitania-Limousin-Poitou-Charentes'n alueella.


title: Beaumontois-en-Périgord

text: Kunta muodostettiin 1. tammikuuta 2016 kun neljä kuntaa Beaumont-du-Périgord, Labouquerie, Nojals-et-Clotte ja Sainte-Sabine-Born yhdistyivät.


title: Watoosh!

text: Watoosh! on kanadalaisen rockyhtyeen Billy Talentin vuonna 1998 itsenäisesti julkaistu debyyttialbumi. Levyn julkaisun aikaan yhtyeen nimi oli vielä "Pezz". Atlantic Records uudelleenjulkaisi albumin vuonna 2005. Watoosh!in musiikki on indie rockia ja pop-punkia.


title: Pays-de-Belvès

text: Pays-de-Belvès on kunta Lounais-Ranskassa Dordognen departementissa Aquitaine-Limousin-Poitou-Charentes'n alueella. Se on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Pays-de-Belvès

text: Kunta muodostettiin 1. tammikuuta 2016 kun kaksi kuntaa Belvès ja Saint-Amand-de-Belvès yhdistyivät.


title: Džyzæl

text: Džyzæl (, ) on kylä Gorætgæronin piirissä Pohjois-Ossetia-Alanian pohjoisosassa Venäjällä. Kylä sijaitsee tasavallan pääkaupungin Vladikavkazin länsipuolella. Džyzæl on osseettikirjailija Arsen Kotsojtyn synnyinpaikka.


title: Bontšuk Stadium

text: Bontšuk Stadium on monikäyttöinen stadion Dupnitsassa Bulgariassa. Nykyään sitä käytetään enimmäkseen jalkapallossa PFC Marek Dupnitsan kotikenttänä. Stadionille mahtuu 30 000 ihmistä.


title: Mikko Sairanen

text: Mikko Sairanen (5. heinäkuuta 1894 Ruskeala – 16. huhtikuuta 1928 Sortavala) oli suomalainen reservinluutnantti. Hänen vanhempansa olivat maanviljelijä Mikko Sairanen ja Kristiina Sorsa. Hänet vihittiin avioliittoon vuonna 1921 Alice Sofia Laineen kanssa.


title: Mikko Sairanen

text: Hän kävi kauppakoulun Helsingissä vuosina 1912 – 1914 ja suoritti yksityisesti osan seitsemännestä luokasta Sortavalan lyseossa.


title: Mikko Sairanen

text: Tämä nuori konttoristi liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 12. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella. Hänet siirrettiin pataljoonan täydennysjoukkoon 30. joulukuuta 1917.


title: Mikko Sairanen

text: Sairanen palasi Suomeen 25. kesäkuuta 1918 ja astui 18. elokuuta 1918 palvelukseen Kuopion jalkaväkirykmentti n:o 4:n 1. pataljoonaan, missä toimi talousvääpelinä. Armeijasta hän erosi 6. helmikuuta 1919 ja astui 15. maaliskuuta 1919 palvelukseen Uudenmaan rykmentin 3. pataljoonaan, missä toimi aluksi esikunnassa talousvääpelinä ja 25. toukokuuta 1919 alkaen pataljoonan majoitusmestarina ja 8. tammikuuta 1920 alkaen taloudenhoitajana. Armeijasta hän erosi 6. toukokuuta 1920 ja astui Rajavartioston palvelukseen ja sijoitettiin Raudun paikallisviraston päällikköksi Kannaksen rajavartiostoon 30. kesäkuuta 1920, missä tehtävässä hän palveli 31. joulukuuta 1923 saakka, kunnes jälleen astui armeijan palvelukseen ja sijoitettiin Keski-Suomen rykmentiin majoitusmestariksi 1. tammikuuta 1924, josta hänet siirrettiin takaisin Rajavartiostoon ja hänet sijoitettiin Kainuun rajavartioston rahastonhoitajaksi 15. heinäkuuta 1924 alkaen, josta hänet siirrettiin Muonavarikko 3:n päällikköksi 1. huhtikuuta 1926 ja oli tehtävässä 16. huhtikuuta 1928 saakka. Hän oli Inkerin avustuskomitean jäsenenä 25. huhtikuuta 1922 - 31. joulukuuta 1923 välisen ajan.


title: Olof Alfthan

text: Olof Sigurd Alfthan (29. elokuuta 1925 Elimäki – 29. tammikuuta 2000) oli suomalainen lääkäri. Hän oli Suomen ensimmäinen varsinainen urologian professori.


title: Olof Alfthan

text: Alfthanin vanhemmat olivat lääketieteen lisensiaatti Sigurd Alfthan ja Ellen Lundgren ja puoliso vuodesta 1950 Raili Marjatta Pousi. Marraskuussa 1942 venäläinen vankikarkuri ampui pakomatkallaan Alfthanin isän perheen huvilatontilla, Alfthan itse sai samassa tilanteessa osuman olkapäähänsä. Alfthan kirjoitti ylioppilaaksi Mikkelissä, isänsä ja isoisänsä tavoin hän opiskeli lääkäriksi ja valmistui lääketieteen lisensiaatiksi 1956 ja tohtoriksi samana vuonna. Hän pätevöityi kirurgiksi 1960 ja urologiksi 1963. Kirurgian dosentti hänestä tuli 1967 ja kirurgian apulaisprofessori 1974. Vuonna 1986 Helsingin yliopistoon perustettiin urologian professuuri, jota Alfthan hoiti ensimmäisenä vuoteen 1992 asti.


title: Olof Alfthan

text: Alfthan tutki erityisesti eturauhassyöpää, virtsarakon syöpää ja miehen impotenssia. Hän perusti 1979 professori K. J. Oraviston kanssa Finnprostata-tutkimusryhmän ja myöhemmin vastaavanlaisen virtsarakkosyöpää koskevan Finnbladder-ryhmän. Hän aloitti Suomessa virtsanpidätyskyvyttömyyden sekä impotenssin proteesileikkaukset. Alfthan oli perustamassa Urologista tutkimussäätiötä alan apurahojen jakamiseksi. Pohjoismaisen urologiyhdistyksen puheenjohtajana hän toimi yhdeksän vuotta ja oli vielä viime elinvuosinaan kirjoittamassa Suomen urologiyhdistyksen historiikkia.


title: Bergerac (Dordogne)

text: Bergerac on kaupunki ja kunta Dordognen departementissa Akvitanian hallintoalueella Ranskassa. Kunnassa oli 26 053 asukasta vuoden 1999 väestönlaskennassa. Bergeracin pinta-ala on 56 neliökilometriä. Bergeracissa on Dordognen departementin aliprefektuuri. Kaupungissa on lentokenttä "Aéroport de Bergerac-Roumanière" (IATAn lentoasemakoodi EGC).


title: Ahti Salmikari

text: Ahti Aleksander Salmikari ent. Stenlund (18. syyskuuta 1893 Liminka – 2. huhtikuuta 1977 Helsinki) oli suomalainen jääkärimajuri. Hänen vanhempansa olivat kauppias Herman Stenlund ja Anna Elisabet Hartikka. Hänet vihittiin avioliittoon vuonna 1921 Fanny Maria Luoman kanssa.


title: Ahti Salmikari

text: Salmikari kävi viisi luokkaa Viipurin uutta yhteiskoulua ja kolme lukukautta Sortavalan seminaaria ja suoritti yksityisesti seitsemännen luokan Viipurin suomalaisessa lyseossa vuonna 1935. Hän kävi Sotateknillisen koulun vuosina 1929–1930 ja viestijoukkojen upseerien erikoiskurssin vuonna 1932.


title: Ahti Salmikari

text: Salmikari liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 18. maaliskuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella.


title: Ahti Salmikari

text: Salmikari saapui jääkärien pääjoukon mukana takaisin Suomeen (Vaasaan ) 25. helmikuuta 1918 aliupseeriksi ylennettynä. Hänet sijoitettiin Suomen Valkoiseen armeijaan joukkueenjohtajaksi 6. jääkärirykmentin 18. jääkäripataljoonan 3. komppaniaan. Hän osallistui sisällissodan taisteluihin Ilveksessä, Hotakassa ja Muolaassa sekä etenemiseen Viipurin-Pietarin radalle.


title: Ahti Salmikari

text:
Salmikari palveli sisällissodan jälkeen 3. komppanian vääpelinä 6. jääkärirykmentistä muodostetussa :ssa, josta hänet siirrettiin 18. elokuuta 1918 joukkueenjohtajaksi Jääkäriprikaatin tiedonantokomppaniaan ja 2. helmikuuta 1921 alkaen nuoremmaksi upseeriksi Kenttälennätinpataljoonaan sekä vuodesta 1930 alkaen Viestipataljoona 2:n 4. komppaniaan. Pataljoonassa hänet nimitettiin 3. komppanian päälliköksi 1. joulukuuta 1924. Viestipataljoona 2:sta hänet siirrettiin 1. toukokuuta 1934 alkaen Viestipataljoona 5:een, jossa hän toimi komppanianpäällikkönä. Aliupseerikoulun johtajaksi hänet komennettiin 14. tammikuuta 1936, josta hän sai siirron 1. tammikuuta 1938 Viestirykmentin viestikurssien johtajaksi.
Hän hoiti Kenttälennätinpataljoonan aliupseerikoulun johtajan tehtäviä[26. lokakuuta 1923 – 29. heinäkuuta 1924 ja 27. maaliskuuta – 1. elokuuta 1929 sekä Erillisen kenttälennätinkomppanian päällikön tehtäviä 9. joulukuuta 1927 – 10. maaliskuuta 1928 välisinä aikoina.


title: Ahti Salmikari

text: Salmikari osallistui talvisotaan 8. divisioonan viestikomentajana ja osallistui taisteluihin Kiviniemessä ja Vuosalmella. Välirauhan aikana hän toimi aluksi samassa tehtävässä, mutta siirrettiin komentajaksi Viestipataljoona 3:een. Jatkosodan puhjettua hän sai komentoonsa Viestipataljoona 12:n ja osallistui komentajana taisteluihin Karjalankannaksella, Vienan Karjalassa ja Karhumäessä. Vuonna 1943 hänet siirrettiin Ilmavalvontapataljoona 2:n komentajaksi ja edelleen Viestipataljoona 2:n komentajaksi, mistä tehtävästä hän erosi vakinaisesta palveluksesta sodan päätyttyä.


title: Ahti Salmikari

text:
Sodan jälkeen Salmikari siirtyi apulaisesimieheksi OY ALKO AB:lle ja palveli yrityksessä vuoteen 1957 saakka.
Salmikari toimi vilkkupalveluksen opettajana viestiupseerikursseilla vuonna 1928 ja viestipalveluksen tuntiopettajana Taistelukoulussa vuonna 1928.


title: Ahti Salmikari

text: Salmikari toimi Kenttälennätinpataljoonan kunnianeuvoston jäsenenä vuosina 1922 ja 1925 ja varajäsenenä vuonna 1926 sekä puheenjohtajana vuonna 1927. Hän toimi myös 1. divisioonan kunniatuomioistuimen jäsenenä vuonna 1929 ja Viestipataljoona 2:n kunnianeuvoston jäsenenä vuonna 1931 ja puheenjohtajana vuosina 1932–1933 sekä varapuheenjohtajana vuonna 1936 ja puheenjohtajana vuonna 1937. Viestirykmentin kunnianeuvoston puheenjohtajana hän toimi vuonna 1938. Hän toimi Asunto Oy Kuusitie 14:n johtokunnan varapuheenjohtajana vuosina 1969–1970 ja Helsingin kaupungin kunnallisvaalilautakunnan jäsenenä vuonna 1968 sekä vaalilautakunnan jäsenenä eduskuntavaaleissa vuonna 1970.


title: Beynac-et-Cazenac

text: Beynac-et-Cazenac on kunta Dordognen departementissa Akvitanian hallintoalueella Ranskassa. Kunnassa oli 506 asukasta vuoden 1999 väestönlaskennassa. Beynac-et-Cazenacin pinta-ala on 13 neliökilometriä.


title: Beynac-et-Cazenac

text: Beynac-et-Cazenac on valittu kauneimpien ranskalaiskylien "Les Plus Beaux Villages de France" -järjestön jäseneksi.


title: Biras

text: Biras on kunta Dordognen departementissa Akvitanian hallintoalueella Ranskassa. Kunnassa oli 362 asukasta vuoden 1999 väestönlaskennassa. Birasin pinta-ala on 19 neliökilometriä.


title: Aarne Salminen

text: Aarne Antero Johannes Salminen (9. helmikuuta 1894 Köyliö – 7. maaliskuuta 1965) oli suomalainen jääkärimajuri. Hänen vanhempansa olivat rovasti Vihtori Salminen ja Johanna Sipilä. Hänet vihittiin avioliittoon vuonna 1930 Toini Vennerqvistin kanssa.


title: Aarne Salminen

text: Salminen kävi viisi luokkaa Sortavalan reaalilyseota ja toimi sen jälkeen konttoristina ja oli vuonna 1920 kuunteluoppilaana Kauppakorkeakoulussa ja suoritti pääosan koulun kurssista. Hän suoritti sotilashallinnollisten kurssien 1. jakso. vuosina 1926–1927 ja 2. jakson vuosina 1927–1928.


title: Aarne Salminen

text: Salminen liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppaniaan 5. tammikuuta 1916 ja otti osaa taisteluihin ensimmäisessä maailmansodassa Saksan itärintamalla Misse-joella, josta hänet komennettiin 22. elokuuta 1916 värväys ja etappitehtäviin Suomeen. Hän kuului itäiseen etappiin ja toimi mm. etapinjohtajan kuriirina. Takaisin Saksaan hän palasi 3. maaliskuuta 1917 ja hänet sijoitettiin edelleen pataljoonan 1. konekiväärikomppaniaan, josta hänet siirrettiin 10. heinäkuuta 1917 pataljoonan 2. konekiväärikomppaniaan. Hän osallistui vuonna 1917 Polangenissa järjestetyille erikoiskursseille (pommarikurssi). Suomeen hän palasi 8. joulukuuta 1917 aselaiva S/S Equityn toisella retkellä Aspuskäriin Merikarvialle ja määrättiin matkustamaan Joensuuhun, missä harjoitti suojeluskuntajoukkoja ja oli Joensuun suojeluskunnan päällikkönä 27. joulukuuta 1917 – 24. tammikuuta 1918.


title: Aarne Salminen

text: Salminen johti Joensuun suojeluskuntalaisista muodostetun osaston Viipuriin ja osallistui Venäjänsaaren retkeen, missä toimi 2. komppanian päällikkönä ja otti osaa Kämärän taisteluun. Hänet määrättiin helmikuun alussa Karjalan ryhmän 1. pataljoonan konekiväärikomppanian päälliköksi, jonka päällikkönä otti osaa taisteluihin Orassa, Noskualla ja Pullilassa, missä hän haavoittui lievästi 11. helmikuuta 1918. Haavoistaan parannuttuaan hänet nimitettiin 14. maaliskuuta 1918 alkaen Karjalan 2. rykmentin 4. pataljoonan komentajaksi ja otti rykmentin komentajana osaa taisteluihin Kääntymällä, Oravalan-Lottolan akselilla, Pihkalanjärvellä, Viipurissa ja Naulasaaressa.


title: Aarne Salminen

text: Hän palveli sisällissodan jälkeen edelleen pataljoonankomentajana 2. Karjalan rykmentissä, josta myöhemmin muodostettiin Laatokan. jalkaväkirykmentti n:o 6:ksi. Armeijasta hän erosi 28. lokakuuta 1918 vain liittyäkseen Viron vapaussotaan lähtevään Pohjan Poikain rykmenttiin 1. maaliskuuta 1919, rykmentissä hänet sijoitettiin 2. pataljoonan komentajaksi ja hän otti osaa Petserin rintaman taisteluihin. Viron armeijasta hän erosi 15. toukokuuta 1919 ja jatkoi sotaisaa nuoruuttaan liittymällä 25. toukokuuta 1919 Karjalan (Aunuksen) retkikuntaa, missä hän toimi kuljetuspäällikkönä 1. elokuuta 1919 saakka. Suomen armeijan palvelukseen hän astui sotaretkiensä jälkeen 1. huhtikuuta 1924 ja määrättiin Erillisen rannikkotykistöpatteriston talouspäälliköksi, jonka jälkeen hän oli talouspäällikkönä myös Rannikkotykistörykmentti 3:ssa ja Rannikkolaivastossa. Armeijasta hän erosi toistamiseen 25. syyskuuta 1936 ja siirtyi sanomalehti Ilkan taloudenhoitajaksi.


title: Aarne Salminen

text: Salminen osallistui talvisotaan toimistoupseerina puolustusministeriön Intendenttiosastolla ja hän jatkoi tehtävässä myös välirauhan ja jatkosodan alun, kunnes vuonna 1942 hän siirtyi Kustannus Oy Kotimaan ja Kirjapaja Oy:n toimitusjohtajaksi. Hänet haudattiin uurnalehtoon Malmille.


title: Aarne Salminen

text: Hän toimi Rannikkotykistörykmentti 3:n kunnianeuvoston varapuheenjohtajana vuosina 1926 ja 1928 ja varajäsenenä vuosina 1927–1931 sekä jäsenenä vuosina 1929–1930.


title: Biron (Dordogne)

text: Biron on kunta Dordognen departementissa Akvitanian hallintoalueella Ranskassa. Kunnassa oli 140 asukasta vuoden 1999 väestönlaskennassa. Bironin pinta-ala on 13 neliökilometriä.


title: Bourdeilles

text: Bourdeilles on kunta Dordognen departementissa Akvitanian hallintoalueella Ranskassa. Kunnassa oli 777 asukasta vuoden 1999 väestönlaskennassa. Bourdeillesin pinta-ala on 22 neliökilometriä.


title: Armand Krajnc

text: Armand Krajnc (s. 7. elokuuta 1973 Landskrona) on ruotsalainen entinen nyrkkeilijä. Ammattilaisena hän oli WBO-liiton keskisarjan maailmanmestari vuosina 1999–2002. Nykyisin Krajnc toimii valmentajana ja asuu Ystadissa vaimonsa ja kahden lapsensa kanssa.


title: Armand Krajnc

text: Armand Krajncin vanhemmat ovat lähtöisin Sloveniasta. Nuorena hän harrasti jalkapalloa ja karatea, jossa hän saavutti 1.danin mustan vyön vuonna 1992. Nyrkkeilyn Krajnc aloitti vuonna 1986 Landskrona Boxningsklubbissa. Vuonna 1991 hän sijoittui nuorten Ruotsin mestaruuskilpailuissa kolmanneksi, ja seuraavana vuonna hän voitti kilpailuissa kultaa.


title: Armand Krajnc

text: Vuonna 1995 hän vaihtoi seuraa Höllviken Boxningsklubbiin. Aikuisten Ruotsin mestaruuskilpailuissa hän oli toinen vuosina 1995 ja 1996. Molempina vuosina mestaruuden voitti kymmenkertainen Ruotsin mestari Roger Pettersson. Samoina vuosina Krajnc kuitenkin voitti Slovenian mestaruuskilpailut. Vuonna 1995 hän nyrkkeili maailmanmestariksi ja vuonna 1996 Euroopan mestariksi. Molemmissa kisoissa hän edusti Sloveniaa.


title: Armand Krajnc

text: Vuonna 1996 Armand "Lion" Krajnc siirtyi ammattilaiseksi Saksaan. Ensimmäisestä kymmenestä ottelustaan Krajnc voitti yhdeksän tyrmäyksellä, ja hän oli voittamaton vielä 21 ottelun jälkeen kun hän 27. elokuuta 1999 kohtasi brittiläisen Jason Matthewsin WBO:n keskisarjan maailmanmestaruusottelussa Saksan Lyypekissä. Krajnc voitti senkin ottelun teknisellä tyrmäyksellä kahdeksannessa erässä.


title: Armand Krajnc

text: Vuonna 2000 Krajnc puolusti mestaruuden menestyksekkäästi kaksi kertaa, vastustajina Jonathan Corn (voitto tyrmäyksellä) ja Bert Schenk (voitto teknisellä tyrmäyksellä). Kesäkuussa 2001 Krajncin ja Universum Box-Promotions -tallin välillä syntyi erimielisyyksiä, ja nyrkkeilijä luovutti mestaruutensa. WBO kuitenkin palautti mestaruuden hänelle. Marraskuussa samana vuonna Krajnc kohtasi toisen ruotsalaisnyrkkeilijän Paolo Roberton mestaruusottelussa, jonka Krajnc voitti tuomariäänillä 3–0. 6. huhtikuuta 2002 Krajnc kohtasi namibialaisen Harry Simonin Tanskan Kööpenhaminassa. Simon voitti ottelun tuomariäänin 2–1 ja valloitti näin mestaruuden. Tappio oli Kranjcin ensimmäinen ammattilaisena, 26 voiton jälkeen.


title: Armand Krajnc

text: Armin Krajnc kävi vielä neljä ottelua, ennen kuin hän 27. maaliskuuta 2004 nousi kehään ottelemaan WBA- ja IBF-liittojen maailmanmestaruudesta ylemmässä keskisarjassa. Mestaruuden puolustaja, saksalainen Sven Ottke voitti tuomariäänin 3–0. Urallaan voittamaton Ottke ilmoitti heti ottelun jälkeen lopettavansa ammattilaisuransa, ja myös Krajnc teki saman päätöksen.


title: Armand Krajnc

text: Uransa 32 ottelusta Krajnc voitti 29 (21 tyrmäyksellä) ja hävisi kolme (yksi tyrmäyksellä).


title: Alfred Nzo

text: Alfred Baphethuxolo Nzo (1925 – 13. tammikuuta 2000 Johannesburg) oli eteläafrikkalainen apartheidin vastaisen taistelun johtaja ja maan ensimmäinen musta ulkoministeri.


title: Alfred Nzo

text: Alfred Nzo opiskeli Fort Haren yliopistossa ja liittyi siellä apartheidia vastustavan ANC:n nuorisojärjestöön. Hän aktivoitui poliittisesti 1950-luvun alussa toimiessaan terveystarkastajana Johannesburgin kurjimmilla alueilla ja oli organisoimassa ensimmäisiä apartheidin vastaisia kampanjoita. Vuonna 1956 hän menetti työpaikkansa ja joutui toistuvasti pidätetyksi. Vuosina 1963–1964 hän istui sellissä 238 päivää.


title: Alfred Nzo

text: Päästyään vankilasta Nzo lähti maanpakoon. Hän toimi ANC:n lähettiläänä Kairossa ja New Delhissä. Hänet valittiin järjestön pääsihteeriksi vuonna 1969 ja tässä tehtävässä hän toimi vuoteen 1991 saakka. ANC:n voitettua Etelä-Afrikan ensimmäiset vapaat vaalit vuonna 1994 Nzo valittiin maan ulkoministeriksi, jona hän toimi vuoteen 1999 saakka.


title: Dudley Boyz

text: Dudley Boyz (esiintyy nykyisin nimellä Team 3D) on amerikkalaisen showpainin tag team -joukkue, jonka muodostavat Brother Ray ja Brother Devon. Devon ja Ray tunnetaan WWE:ssä paremmin entisillä kehänimillään: Bubba Ray Dudley ja D-Von Dudley. Myös Spike Dudley on kuulunut kokoonpanoon. Dudley Boyz painii tällä hetkellä showpainipromootio TNA:ssa.


title: Dudley Boyz

text: Dudley Boyz muistetaan parhaiten heidän työstään WWE/F:ssä ja ECW:ssä. Ray ja Devon tunnetaan parhaiten yhteisestä tag teamistaan. He saavuttivat WWE/F:ssä yhden WCW Tag Team Championshipin, kahdeksan WWE World Tag Team Championshipiä ja yhden WWE Tag Team Championshipin. ECW:ssä he saavuttivat kahdeksan ECW Tag Team Championshipiä.


title: Dudley Boyz

text: Spike Dudley on voittanut kerran WWE Cruiserweight Championshipin.


title: Dudley Boyz

text: Dudleyt ovat avanneet Floridaan painiakatemian.


title: Novyi Uruh

text: Novyi Uruh () eli Setšer () on kylä Irafin piirin pohjoisosassa Pohjois-Ossetia-Alanian tasavallassa Venäjällä. Novyi Uruh sijaitsee Uruhjoen varrella piirikeskuksesta Tšikolasta pohjoiseen lähellä Kabardino-Balkarian rajaa. Sen naapureina on lännessä Leskenin kylä, lounaassa Haznidonin kylä, etelässä Tšikolan kylä.


title: PKS Volley

text: PKS Volley on vuonna 2008 perustettu pääkaupunkiseutulainen lentopalloseura. Sen tarkoituksena on nostaa pääkaupunkiseudun naislentopallo takaisin huipputasolle ja sitä kautta SM-liigaan. PKS-Volleyn emoseuroina ovat helsinkiläiset Puma-Volley ja Laajasalon Voima, Espoo Lentis ja Vantaan Lentopallo, jotka ovat ympäri Suomen tunnettuja erittäin hyvästä junioritoiminnastaan.


title: PKS Volley

text: Vuonna 2007 pääkaupunkiseudun suuret lentopalloseurat päättivät kokoontua yhteen ja keskustella sen naislentopallon tilanteesta seudulla. Lopulta helsinkiläiset Puma-Volley ja Laajasalon Voima, Espoo Lentis ja Vantaan Lentopallo päättivät perustaa uuden seuran nimeltä PKS Volley, joka keskittyy täysin naislentopallon huipputoimintaan tavoitteenaan SM-liiga kaudeksi 2012.


title: PKS Volley

text: PKS Volleylla on sopimukset kahdenkymmenen lahjakkaan junioripelaajan kanssa. Heistä parhaimmat pelaavat 1-sarjassa seuran väreissä, ja toinen joukkue 2-sarjassa saman seuran alla. Kaikki sopimukset ovat 2+1-vuotisia.


title: Citykoira Simo

text: Citykoira Simo () on yhdysvaltalaisen Mark O'Haren vuosina 1995–2001 tekemä sanomalehdissä julkaistu strippisarjakuva, joka kertoo Villestä ja hänen koirastaan Simosta. Yhdysvalloissa sarjaa on tuottanut Universal Press Syndicate.


title: Citykoira Simo

text: Suomessa sarjaa on esitetty muun muassa Karvinen-lehdessä vuosina 2001–2005.


title: Mahtšesk

text: Mahtšesk (, ) on kylä Irafin piirissä Pohjois-Ossetia-Alanian tasavallassa Venäjällä. Mahtšesk sijaitsee piirin eteläosassa, piirikeskuksesta Tšikolasta etelään. Mahtšeskin naapurina on idässä Galiatin kylä, lännessä Gularin kylä ja pohjoisessa Zadaleskin kylä.


title: Visor om slutet

text: Visor om slutet on Finntrollin kokonaan akustinen EP. Kappaleen ”Försvinn du som lyser” laulaa levyllä yhtyeen basisti Tundra.


title: Georgi Benkovski Stadium

text: Georgi Benkovski Stadium on monikäyttöinen stadion Pazardžikissa, Bulgariassa. Stadion avattiin vuonna 1989. Nykyään sitä käytetään enimmäkseen jalkapallossa PFK Hebăr Pazardžikin kotikenttänä. Stadionille mahtuu 12 000 ihmistä.


title: Georgi Benkovski Stadium

text: Stadion on nimetty Georgi Benkovskin, bulgarialaisen kapinallisen mukaan.


title: Grumman

text: Grumman Aircraft Engineering Corporation, myöhemmin Grumman Aerospace Corporation, oli aikanaan 1900-luvulla johtava sotilas- ja siviililentokoneiden valmistaja.


title: Grumman

text: Yrityksen perustivat 5. joulukuuta 1929 Leroy Grumman yhdessä Jake Swirbulin ja William Schwendlerin kanssa. Yritys lakkasi olemasta itsenäisenä 1994, kun Northrop osti sen ja muodosti Northrop Grummanin.


title: Erbenochile

text: Erbenochile oli piikikäs "Phacopida"-lahkon devonikautinen trilobiitti, jonka jäänteitä on löydetty Algeriasta ja Marokosta. Laji nimettiin alun perin pelkästä yksittäisestä takaruumiista ("pygidium"). Ensimmäinen kokonainen fossiiliyksilö paljasti lajin erikoiset tornimaiset silmät.


title: Erbenochile

text: "Erbenochile erbeni" näki 360-astetta vaakatasossa. Silmät mahdollistivat näkemisen myös suoraan taaksepäin. Laji on ollut päiväeläin.


title: Super RTL

text: Super RTL on saksalainen lasten televisiokanava, jonka esitykset alkoivat huhtikuussa 1995. Ohjelmisto on suunnattu noin 3–13-vuotiaille. Vuoteen 2005 asti kanava näytti useimmiten Nickelodeonin tuotantoa ja sen jälkeen enimmäkseen Disneyn tuotantoa. Kanavan omistavat puoliksi RTL Group ja The Walt Disney Company.


title: Marija Šestak

text: Marija Šestak (o.s. Martinović, s. 17. huhtikuuta 1979 Kragujevac, Jugoslavia) on serbialaissyntyinen kolmiloikkaaja, joka on edustanut Sloveniaa heinäkuusta 2006 lähtien. Hän on naimisissa slovenialaisen 400 metrin juoksijan Matija Šestakin kanssa.


title: Marija Šestak

text: Šestak, tuolloin vielä Martinović, saavutti Jugoslavian edustajana hopeaa junioreiden EM-kilpailuissa Ljubljanassa 1997. Ensimmäisissä aikuisten arvokilpailuissaan, Ateenan MM-kilpailuissa 1997, hän ei selviytynyt loppukilpailuun. Seuraavana vuonna hän voitti pronssia junioreiden MM-kilpailuissa Annecyssä tuloksella 13,47 m. Sydneyn olympialaisissa 2000 hän putosi karsinnassa.


title: Marija Šestak

text: Šestak sai hopeaa Amsterdamin alle 23-vuotiaiden EM-kilpailuissa 2001 tuloksella 13,72. Hän sijoittui kuudenneksi sisäratojen EM-kilpailuissa Wienissä 2002 hypättyään tasan 14 metriä. hän oli viides tuloksella 14,32. Osakan MM-kilpailuissa 2007 Šestak loikki viidenneksi tuloksella 14,72. Hän oli viides myös myöhemmin samana syksynä.


title: Marija Šestak

text: Šestak saavutti pronssia sisäratojen MM-kilpailuissa Valenciassa 2008 tuloksella 14,68. Pekingin olympialaisissa hän sijoittui kuudenneksi uudella Slovenian ennätystuloksella 15,03. Hänen nimissään oli aiemmin myös Serbian ennätys 14,52 m vuodelta 2006, sen rikkoi Biljana Topić 2009. Šestak sijoittui kolmanneksi tuloksella 14,63. Torinon EM-hallikisoissa 2009 hän saavutti hopeaa tuloksella 14,60. Berliinin MM-kilpailuissa 2009, Daegun MM-kilpailuissa 2011 ja Istanbulin sisäratojen MM-kilpailuissa 2012 hän karsiutui loppukilpailusta.


title: Marija Šestak

text: Šestak sijoittui Helsingin EM-kilpailuissa 2012 kymmenenneksi tuloksella 14,02. Lontoon olympialaisissa 2012 hän saavutti finaalipaikan karsintatuloksella 14,16 ja saavutti finaalissa 11. sijan loikattuaan 13,98.


title: Marija Šestak

text: Šestak hyppäsi 13. helmikuuta 2008 Peaníassa Slovenian sisäratojen ennätyksen 15,08 m. Pituushypyssä Šestakin ennätys on sisäradoilla 659 cm ja ulkoradoilla sentin vähemmän.


title: Flagg

text: Flagg on seuraavien henkilöiden sukunimi:


title: DNA²

text: DNA² () on japanilainen mangasarja, josta tehtiin myös animesarja. Sarjan loi Mazakatzu Katsura. Animea esitettiin 7. elokuuta 1994–23. joulukuuta 1994. OVA-jaksot laskettiin kanaville 1995. Yhteensä jaksoja on 15. DNA² on tyyliltään haaremi.


title: DNA²

text: DNA² kertoo pojasta nimeltä "Junta Momonari". Juntalla on iso ongelma tyttöjen kanssa, aina kun hän näkee vähänkin paljasta pintaa, hän oksentaa. Juntan lapsuudenkaveri/naapuri/ihastus/luokkatoveri/ "Ami Kurimoto" on ainoa joka ei okseta Juntaa. Sitten kehiin astuu Karin Aio, hänet on lähetetty tulevaisuudesta, estämään Juntan tuloa Mega-PlayboyKsi.


title: Kari Raatikainen

text: Kari Raatikainen on suomalainen lentopallovalmentaja. Hän on kaudella 2014-2015 LP Viesti Salon naisten Mestaruusliigan joukkueen päävalmentaja.


title: Kari Raatikainen

text: Urallaan hän on valmentanut aiemmin useita huippujoukkueita, esimerkkeinä Pielaveden Sampo, Salon Piivolley sekä Kempeleen Lentopallo. Raatikainen on voittanut useita SM-mitaleja.


title: WWE SummerSlam

text: WWE SummerSlam on yhdysvaltalaisen vapaapainipromootion, World Wrestling Entertainmentin, järjestämä vapaapainitapahtuma. SummerSlam on perinteinen vapaapainitapahtuma ja se onkin WWE:n kesän päätöstapahtuma, SummerSlamia on järjestetty vuodesta 1988 saakka ja viimeisin tapahtuma järjestettiin 18. elokuuta 2013 Los Angelesissa, Kaliforniassa.


title: WWE SummerSlam

text: ! Vuosi !! Voittaja


title: Gradski Stadium (Ruse)

text: Gradski Stadium on monikäyttöinen stadion Rusessa Bulgariassa. Stadion avattiin vuonna 1910. Nykyään sitä käytetään enimmäkseen jalkapallossa FK Budućnost Banovićin kotikenttänä sekä konserteissa. Stadionille mahtuu 22 000 ihmistä.


title: Bakteerimyrkky

text: Bakteerimyrkky on toksiini, jota syntyy joidenkin bakteerien aineenvaihdunnan tuotteena. Bakteerimyrkyt voivat olla haitallisia ihmisen terveydelle. Bakteerimyrkkyjen toksisuuden voimakkuutta on tutkittu muun muassa sian siittiötestien avulla.


title: Anatoli Kolesov

text: Anatoli Ivanovitš Kolesov (, 18. tammikuuta 1938 Karakandan alue, Kazahstanin SNT, Neuvostoliitto – 2. tammikuuta 2012) oli neuvostoliittolainen kreikkalais-roomalaisen tyylin painija.


title: Anatoli Kolesov

text: Kolesov voitti olympiakultaa 78 kilon painoluokassa Tokiossa 1964 voitettuaan loppuottelussa Bulgarian Kiril Todorovin. Maailmanmestaruuksia Kolesov voitti kolme kappaletta: 1962 Toledossa, 1963 Helsingborgissa ja 1965 Tampereella. Neuvostoliiton mestaruuden hän voitti vuosina 1959 ja 1964.


title: Anatoli Kolesov

text: Painiuransa jälkeen Kolesov toimi Neuvostoliiton painimaajoukkueen päävalmentajana vuoteen 1969 ja myöhemmin erilaisissa urheilun johtotehtävissä.


title: Coshoctonin piirikunta

text: Coshoctonin piirikunta on Ohiossa, Yhdysvalloissa, sijaitseva piirikunta, jonka hallintokeskus on Coshocton. Sen naapuripiirikuntia ovat Holmes pohjoisessa, Tuscarawas idässä, Guernsey kaakossa, Muskingum etelässä, Licking lounaassa ja Knox lännessä.


title: Coshoctonin piirikunta

text: Piirikunnassa oli vuoden 2010 väestönlaskennassa 36 901 ihmistä. Etniset ryhmät jakautuvat valkoisiin (97,2 %), mustiin (1,2 %), alkuperäisamerikkalaisiin (0,2 %) ja aasialaisiin (0,3 %).


title: Coshoctonin piirikunta

text: Kotitalouden mediaanitulo on 40 727 ja köyhyysrajan alapuolella oli 16,7 prosenttia väestöstä vuosina 2007–2011.


title: Chef (South Park)

text: Jerome ”Chef” McElroy on kuvitteellinen hahmo piirrossarjassa "South Park". Hänen ääninäyttelijänään toimi Isaac Hayes.


title: Chef (South Park)

text: Aluksi Chefin ääninäyttelijäksi kaavailtiin soul-laulajalegenda Barry Whitea, joka oli myös hahmon inspiraation lähde. Barry ei mieltynyt Chefin hahmoon vaan piti sitä tummaihoisena stereotyyppinä, joten hän kieltäytyi roolista. Niinpä ääninäyttelijäksi valittiin Isaac Hayes, jolla oli myös matala ja seksikäs ääni, jollaista Trey Parker ja Matt Stone halusivatkin.


title: Chef (South Park)

text: Jakson "Trapped in the closet" jälkeen Isaac Hayes lopetti ääninäyttelyn sarjassa, sillä hän ei pitänyt tavasta, jolla kyseinen jakso teki pilaa skientologiasta. Näin hänen hahmonsa poistettiin.


title: Chef (South Park)

text: Hahmon kutsumanimi Chef on South Park DVD-julkaisuilla suomennettu kokiksi.


title: Chef (South Park)

text:
Kuten lempinimi Chef kertoo, hän oli South Parkin ala-asteen ruokalan kokki. Hän oli yleensä ainoa sarjan aikuisista, jolta sarjan pojat Stan, Kyle, Eric ja Kenny kysyivät neuvoa. Tyypillinen keskustelu menee näin:
Tämän jälkeen pojat selittävät ongelmansa.


title: Chef (South Park)

text: Chef on yksi South Parkin ainoista tummaihoisista asukkaista, muita ainoastaan Token Black ja hänen vanhempansa.


title: Chef (South Park)

text: Ruoanlaiton lisäksi hänen muita intohimojaan on muun muassa laulaminen. Hän usein laulaa vastaukset poikien kysymyksiin, mutta laulun sanoilla on taipumus mennä jossain vaiheessa seksin puolelle. Sarjan alussa hän lauloikin paljon, mutta kausien kuluessa hänen laulamisensa, kuten hänen esiintymisensä sarjassa jäivät vähäiseksi.


title: Chef (South Park)

text: Hän on myös yksi sarjan ainoita aidosti järkeviä aikuisia, ja hän oli muiden sarjan aikuisten idioottimaisia suunnitelmia vastaan, kuten jaksossa "Kondomin käyttö". Kuitenkin hän on muun muassa ostanut television, jota ei osannut käyttää jaksossa "Uusi Terrance & Phillip-traileri".


title: Chef (South Park)

text:
Kuten hänen sukunimensä paljastaa, niin hän on kelttiläistä sukua ja hänen vanhempansa (joiden ääninäyttelijä Isaac Hayes myös on) asuvat Edinburghissa Skotlannissa.
Jaksossa "Kokin kapina" hän kääntyi hetkeksi muslimiksi, mutta kääntyi jakson lopuksi taas kristityksi. Hän vaihtoi nimensä "Abdul Mohammed Jabar Rauf Kareem Aliksi".


title: Chef (South Park)

text: Jaksossa "Kokin paluu" Chef kuolee liityttyään Super Adventure Clubiin, mutta hänet muutetaan Darth Chefiksi. Darth Chefiä ei ole nähty sarjassa muulloin kuin intron aikana.


title: Chef (South Park)

text: Chef on myös ollut gigolo jaksossa "Kokin tukijoukot" yrittäessään kerätä rahaa haastaakseen erään levy-yhtiön oikeuteen. Chef uskoo myös alieneihin kuten nähdään jaksossa "Peräpäänkoe". Samassa jaksossa nähdään myös että hän on naistenmies.


title: Chef (South Park)

text: Vaikka hän närkästyykin siitä, että pojat kyselevät aina kaikki häneltä, auttaa Chef aina poikia jos mahdollista. Cartman piti Chefistä paljon, kuten nähdään jaksossa "Kokin paluu", jossa hän sanoi jäävänsä kaipaamaan häntä. Todennäköinen syy on, että Chef oli aina valmis auttamaan, jos hän tarvitsi apua.


title: Chef (South Park)

text: "Suolasuklaapallerot" ovat Chefin jaksossa "Suolasuklaapallerot" tekemiä fiktiivisiä makeisia. Makeisen nimi on kaksimielinen, koska se voi myös tarkoittaa Chefin kiveksiä.


title: Chef (South Park)

text: Niistä on myös tehty laulu "Chocolate Salty Balls (P.S. I Love You)", jonka Chefin ääninäyttelijä Isaac Hayes laulaa. Laulun sanat kertovat kuinka valmistaa kyseisiä makeisia. Laulun sanatkin ovat kaksimielisiä.


title: Chef (South Park)

text: Laulu on julkaistu myös levyllä "".


title: Chef (South Park)

text: Chefin vanhemmat nähtiin ensi kertaa jaksossa "Naispaholainen", jolloin he tulivat viettämään Chefin häitä. He aina kertovat tarinoita kuinka Loch Nessin hirviö on yrittänyt saada heiltä 3,50 $ (three-fiddy) esiintyen muun muassa partiolaisena, alienina ja Chefin mielikuvitusystävänä.


title: Chef (South Park)

text:
He ovat myös mananneet Kennyn sielun pois Cartmanin ruumiista jaksossa "Kennyn sielu".
He olivat tarjoneet Kennylle 3,50 $ saadakseen hänet pois Cartmanista.


title: Chef (South Park)

text: 13. maaliskuuta 2006 Isaac Hayes ilmoitti lopettavansa "South Parkissa" johtuen sarjan asenteesta uskontoja kohtaan. Kuitenkin Trey ja Matt luulevat, että hän lopetti sarjan jakson "Kaapissa" skientologiasta esittämän epäedullisen kuvan takia.


title: Chef (South Park)

text: Muita epäiltyjä syitä Isaacin sarjasta poistumiseen ovat olleet muiden skientologien aiheuttama vertaispaine ja aivoverenkiertohäiriö.


title: Chef (South Park)

text: Chef-hahmo nähtiin vielä kerran sen jälkeen, kun Hayes lopetti dubbaamisen. Jaksossa ""The Return Of Chef"" Chefin vuorosanat oli otettu vanhoista jaksoista ja leikattu yhteen niin, että se muodostaa uutta dialogia. Jaksossa "Super Adventure Club" on aivopessyt Chefin lasten hyväksikäyttäjäksi.


title: Chef (South Park)

text: Jakson lopussa Chef kuoli puuman ja harmaakarhun hampaisiin, minkä jälkeen kaupunki piti hänelle muistotilaisuuden.


title: Chef (South Park)

text: Lopuksi Super Adventure Club onnistui herättämään hänet henkiin Darth Chefina. Hänet oli puettu samanlaiseen haarniskaan kuin Darth Vader, vaikkakin kypärä muistuttaa Chefin hattua. Darth Chefin äänenä oli Peter Serafinowicz. Hahmoa ei tosin nähdä missään jaksossa, mutta alkutunnuksessa se näkyy taustalla muiden kyläläisten seassa.


title: Hadži Dimitar Stadium

text: Hadži Dimitar Stadium on monikäyttöinen stadion Slivenissä Bulgariassa. Nykyään sitä käytetään enimmäkseen jalkapallossa OFC Sliven 2000:en kotikenttänä. Stadionille mahtuu 15 000 ihmistä.


title: Painin maailmanmestaruuskilpailut 1962

text: Vuoden 1962 painin maailmanmestaruuskilpailut järjestettiin kesäkuussa Toledossa, Yhdysvalloissa. Kisoissa painittiin sekä kreikkalais-roomalaisessa painissa että vapaapainissa kahdeksassa painoluokassa. Painoluokkia oli muutettu hieman edellisvuodesta.


title: Kierresiipiset

text: Kierresiipiset ("Strepsiptera") on hyönteisten lahko, jonka lajeja tunnetaan toistaiseksi koko maailmassa vajaa kuusisataa ja Suomessa yhdeksän. Ne ovat ehdottomia loisia, jotka elävät muiden hyönteisten sisällä. Suomessa kierresiipisiä esiintyy vain kaskailla ja mesipistiäisillä.


title: Kierresiipiset

text: Kierresiipiset lienee kaikista hyönteisryhmistä erikoisimpia. Vain koiras on hyönteismäinen ja tuo ulkoasultaan mieleen lähinnä pienen kärpäsen. Sillä on kolme ruumiinosaa, kuusi raajaa ja siivet. Siivistä etusiivet ovat muuttuneet väristimiksi ja viuhkamaiset takasiivet toimivat lentämisessä. Lahkon nimi tulee tavasta, jolla koiraat asettavat siipensä lepoasentoon. Silmät muistuttavat verkkosilmiä, mutta poikkeavat rakenteeltaan huomattavasti kaikista muista selkärangattomien ryhmistä esihistoriallisia "Phacopida"-trilobiittejä lukuun ottamatta. Ne muodostuvat 12–150 erillisestä silmästä, joiden välissä on muuta kudosta. Verkkosilmät muistuttavatkin ulkonäöltään jonkin verran vadelmaa. Tuntosarvet ovat suuret ja niissä on yleensä kolme haaraa. Suuosat ovat muuttuneet monimutkaisiksi aistinelimiksi, jotka ilmeisesti auttavat naaraiden löytämisessä. Koiraat eivät syö mitään ja ne elävät aikuisina vain muutaman tunnin.


title: Kierresiipiset

text: Naaraat ovat neoteenisiä ja poikkeavat koiraiden ulkoasusta jyrkästi. Aikuisella naaraalla ei ole lainkaan silmiä, raajoja tai siipiä ja ne viettävät koko elämänsä isäntäeliön sisäloisina (poikkeuksena kuitenkin alkeellisen "Mengenillidae"-heimon lajit). Naaraan ainoa ulospäin näkyvä osa on takaruumiin kärki, jossa sukuelimet sijaitsevat. Joillakin lajeilla naaras voi kasvaa isäntäänsä nähden melko isoksi ja saattaa täyttää jopa 90 % isäntähyönteisen takaruumiin tilavuudesta.


title: Kierresiipiset

text: Kierresiipisten elinkierto on eliökunnassa ainutlaatuinen. Hedelmöittynyt naaras ei muni vaan synnyttää eläviä toukkia, joilla on verkkosilmät, kuusi raajaa ja perälisäkkeet. Tämä ensimmäinen toukkavaihe on liikuntakykyinen ja toukasta käytetään nimitystä triunguliini. Vastasyntyneet triunguliinit putoavat kukkiin tai muihin paikkoihin, missä naaraan isäntäeliö vierailee. Tähän paikkaan toukka jää joko odottamaan isäntäeliöksi soveltuvaa hyönteistä tai alkaa aktiivisesti etsiä sellaista. Tällaisen löydettyään se kiipeää isännän päälle ja joko kaivautuu isännän kitiinikuoren läpi suusta erittämänsä eritteen avulla tai kulkeutuu isäntälajin pesään, missä se tunkeutuu kuoriutumattomiin muniin. Isäntään asetuttuaan toukka aloittaa erikoisen muodonvaihdosten sarjan, hypermetamorfoosin.


title: Kierresiipiset

text: Tunkeuduttuaan isännän kitiinikuoren sisään, toukan ympärille muodostuu isännän kudoksesta suojaava koppa. Seuraavissa toukkavaiheissa triunguliini menettää raajansa ja jopa sen suuosat surkastuvat ja siitä tulee kokonaan isännän sisällä elävä loinen. Toukka elää suodattaen ravintoa isännän ruumiinnesteestä ja luo nahkansa isännässä useita kertoja. Entinen toukkanahka ei kuitenkaan pääse putoamaan pois vaan niistä muodostuu toukkaa isännän immuunipuolustukselta suojaava koppa.


title: Kierresiipiset

text: Mikäli toukka on koiras, muodonvaihdoksen viimeisessä vaiheessa se koteloituu ja muuttuu hyönteismäiseksi. Lopulta koiras murtautuu ulos kotelosta ja jättää isännän. Mikäli toukka on naaras, kotelovaiheen päätteeksi se työntää takaruumiinsa kärjen esille isännän takaruumiin jaokkeiden välistä. Naaras ei poistu koskaan vaan elää samassa isännässä koko ikänsä. Naaraat tuottavat feromonia, jonka tuoksun avulla koiraat löytävät paritteluvalmiit naaraat. Koiras laskeutuu isäntähyönteisen selkään ja parittelee isännän jaokkeiden välistä esiin pilkistävän naaraan peräpään kanssa. Aikuisen naaraan koko takaruumis on täynnä toukkien alkioita, jotka koiras hedelmöittää laskemalla sukusolut naaraan ruumiinnesteeseen. Naaraat talvehtivat isäntähyönteisen sisällä.


title: Kierresiipiset

text: Kierresiipiset kuuluvat loisiin, jotka kykenevät muuttamaan isäntäeläimen käyttäytymistä. "Myrmecolacidae"-heimon kierresiipiset saavat isäntänä toimivat hyönteiset kiipeämään korkeille paikoille. Ilmeisesti tämän tarkoituksena on saada naaraan tuottamat feromonit leviämään paremmin koiraiden havaittaviksi.


title: Kierresiipiset

text: Kierresiipiset ovat taksonomisesti arvoituksellinen ryhmä. Ne edustavat ilmeisesti jonkinlaista väliryhmää kaksisiipisten ja kovakuoriaisten välillä ollen molekyylibiologisesti lähempänä ensiksi mainittuja, mutta anatomialtaan ja fysiologialtaan lähempänä jälkimmäisiä.


title: Kierresiipiset

text: Lahko jakaantuu kahteen ryhmään. "Mengenillidia"-ryhmän ainoan heimon "Mengenillidiae" lajit ovat evolutiivisesti alkeellisempia. Koirailla on suuosat ja naaraat poistuvat isäntähyönteisestä kotelovaiheen jälkeen ja elävät vapaana maaperässä. Aikuisilla "Mengenillidiae"-heimon naarailla onkin raajat, silmät ja tuntosarvet sekä yksi sukuaukko. "Stylopidia"-ryhmään kuuluu seitsemän heimoa pitkälle loiselämään erikoistuneita hyönteisiä. Niiden naaraat elävät isännän sisällä ja naaraalla on useita sukuaukkoja.


title: Kierresiipiset

text: Suomesta on tavattu yhdeksän kierresiipislajia.


title: Henri Salonen

text: Hank Solo (oik. Henri ”Henkka” Salonen, s. 26. tammikuuta 1989 Helsinki) on suomalainen artisti, tuottaja ja säveltäjä. Hän on vaikuttanut useiden artistien levyillä säveltäjänä, tuottajana, kirjoittajana ja miksaajana. Salonen on työskennellyt muun muassa Tyler Wardin, Anna Abreun ja Kasmirin kanssa. Emma-palkitun laulaja Sannin debyyttialbumi "Sotke mut" on Salosen tuottama. Salonen soitti myös suositussa Smak-yhtyeessä kitaraa. Hän julkaisi Hank Solo -nimellä ensimmäisen soolosinglensä ”Söpön” elokuussa 2016. Vuonna 2017 Hank Solo julkaisi soolosinglen ”Paska sydän”, jossa hän laulaa ensimmäistä kertaa itse.


title: Henri Salonen

text: Henri Salonen sai kyseenalaista julkisuutta oltuaan jäsenenä "Haippiringissä" eli WhatsApp-ryhmässä, jossa Axl Smith levitti itse salaa kuvaamaansa pornoa. Salonen on kuitenkin kieltänyt olleensa aktiivisessa roolissa tapauksessa.


title: Yaki Kadafi

text: Yafeu Akiyele Fula (9. lokakuuta 1977 – 10. marraskuuta 1996), tunnetaan paremmin nimellä Yaki Kadafi, oli yhdysvaltalainen rap-artisti, joka kuului Tupac Shakurin perustamaan Tha Outlawz -ryhmään. Hänet tunnetaan myös nimellä Young Hollywood.


title: Yaki Kadafi

text: 10. marraskuuta 1996, tarkalleen kaksi kuukautta Tupacin murhasta, Kadafi löydettiin ammuttuna aamulla kello 3.48 asuinkompleksin kolmannen kerroksen käytävästä New Jerseyssä, jossa hänen tyttöystävänsä asui. Vuonna 2017 julkaistussa haastattelussa Outlawz-ryhmän entinen jäsen Napoleon kertoi serkkunsa olleen huumeiden vaikutuksen alaisena ja vahingossa ampuneen Kadafin. Kadafi oli ainut henkilö, joka olisi pystynyt tunnistamaan Tupacin murhaajat. Hän ei kuitenkaan koskaan ehtinyt kertoa tietojaan poliiseille. Yaki Kadafi oli vasta 19-vuotias, kun hän kuoli ampumavälikohtauksessa saamiinsa vammoihin.


title: Andrei Makovejev

text: Andrei Aleksandrovitš Makovejev (, s. 16. lokakuuta 1982 Tjumenin alue, Tobol'sk) on venäläinen ampumahiihtäjä, joka on kilpaillut maailmancup-tasolla kaudesta 2004–2005 lähtien.


title: Andrei Makovejev

text: Makovejev saavutti ensimmäisen palkintosijansa maailmancupissa oltuaan kolmas Hanty-Mansijskin sprinttikilpailussa 15. maaliskuuta 2007. Seuraavana talvena hän saavutti kolme palkintosijaa: hän oli kolmas Hanti-Mansijskin sprintissä ja takaa-ajossa sekä Hochfilzenin sprintissä. Kokonaispisteissä hän oli kahdeskymmenes. Kaudella 2011–2012 hän sijoittui toiseksi Hochfilzenin sprintissä ja saavutti ensimmäisen maailmancupvoittonsa Nové Měston normaalimatkalla 12. tammikuuta 2012. Kaudella 2012–2013 hän oli kolmas Ruhpoldingin sprintissä.


title: Andrei Makovejev

text: Aikuisten arvokilpailuissa Makovejev kilpaili ensimmäisen kerran Pyeongchangin MM-kilpailuissa 2009. Hän oli Hanty-Mansijskin MM-kilpailuissa 2011 neljäs pikakilpailussa ja seitsemäs yhteislähdössä.


title: Gardaland

text: Gardaland on huvipuisto, joka sijaitsee Italiassa Gardajärven kaakkoisrannalla Peschiera del Gardan ja Lazisen välillä Castelnuovo del Gardan kunnassa, Veronan maakunnassa. Gardaland oli 2000-luvun alussa kävijämäärältään Euroopan kolmanneksi suurin huvipuisto 3,1 miljoonalla vuosittaisella vierailijalla. Huvipuistossa on yhteensä 56 eri huvipuistolaitetta, joista neljä on vuoristoratoja. Gardalandin nykyinen omistaja on Euroopan suurin huvipuistoketju Merlin Entertainments.


title: Gardaland

text: Gardalandin perusti italialainen huvipuistoyrittäjä Livio Furini, ja puiston avajaisia vietettiin 29. heinäkuuta 1975. Huvipuisto saavutti ensimmäisen kerran miljoonan vuosittaisen kävijän rajan vuonna 1984. Vuoteen 2003 mennessä Gardalandin huvipuistoalue oli kasvanut 55 hehtaarin laajuiselle alueelle, mikä teki nykyisestä huvipuistosta neljä kertaa suuremman kuin Gardaland oli avajaistensa aikoihin. Vuonna 2007 huvipuisto saavutti kävijäennätyksensä 3,4 miljoonalla vuosittaisella vierailijalla. Gardalandissä on kuusi huvipuistoaluetta, joilla on oma teemansa; Luna Park (tavallinen huvipuisto), Fantasy Kingdom (satumaailma), Medievale (keskiaika), Souk Arabo (Lähi-itä), Rio Bravo (villi länsi) sekä Villaggio Inglese Tudor (1700-luvun Englanti). Gardaland oli avajaistensa aikoihin Italian ensimmäinen ja myös nykyisin kävijämääriltä suurin huvipuisto, mutta maan suurin huvipuisto on kuitenkin Mirabilandia Saviossa.


title: Naurisseitikki

text: Naurisseitikki ("Cortinarius raphanoides" var. "raphanoides") on kellomainen, harmaanruskea tai oliivinvärinen seitikkilaji. Jalka on vaaleanruskea, samoin seitikin heltat, jotka kuitenkin tummuvat sienen vanhetessa. Naurisseitikki ei ole ruokasieni. Se on sukua suippumyrkkyseitikille. Se kasvaa kohtalaisen yleisenä koko Suomessa koivun seuralaisena.


title: Lehtomyrkkyseitikki

text: Lehtomyrkkyseitikki ("Cortinarius orellanus") on oranssin- tai punertavanruskea seitikkilaji. Nuoren seitikin jalka on keltainen, vanhemmalla sienellä ruskea. Sienen heltat ovat okranruskeat. Sieni kasvaa lehtimetsissä isäntälajeinaan tammi ja pyökki. Sieni on tappavan myrkyllinen kuten Suomessa yleinen suippumyrkkyseitikki. Lehtomyrkkyseitikki on Suomessa erittäin harvinainen.


title: Lehtomyrkkyseitikki

text: Sienen myrkyllisyys on tunnettu jo vuonna 1952, jolloin Puolassa sattui useita kuolemantapauksia tämän sienen nauttimisen jälkeen. Aiemmin seitikkimyrkyksi mainittu orellaniini on osoittautunut usean myrkyn seokseksi. On löydetty usean suurimolekyylisen yhdistelmiä, joilla on suurimolekyylinen polypeptidi-rakenne. Neljä tärkeintä ovat grzymaliini, bentsoiini  A ja B ja kortinariini. Englantilaisten tutkijoiden mukaan juuri kortinariini A ja B, silloin kun ne esiintyvät yhdessä, ovat vaikuttavia aineita myrkytyksessä.. Kyseessä on munuaismyrkky, jonka oireet saattavat ilmetä vasta yli kahden viikon kuluttua nauttimisesta.


title: Hristo Botev Stadium

text: Hristo Botev Stadium -nimisiä stadioneja on useita:


title: Sinisukkaseitikki

text: Sinisukkaseitikki ("Cortinarius evernius") on harmaanruskea tai violetinsävyinen seitikkilaji. Lakki on kellomainen ja siinä on suojusjätteitä. Sienen jalka on harmaanvioletti, ja siinä on siksakki-kuvioina suojusjätteitä. Heltat ovat aluksi harmaanvioletit ja sitten ruskehtavat. Sieni kasvaa havumetsissä karuilla paikoilla kuten soiden reunamilla yleisenä koko Suomessa.


title: Sukkaseitikki

text: Sukkaseitikki ("Cortinarius torvus") on ruskeanviolettilakkinen tai ruskealakkinen seitikkilaji. Seitikin lakki on kellomainen ja siinä on usein suojusjätteitä. Sienen jalka on violetinsävyinen ja siinä on suojusjätteen muodostama "sukka". Heltat ovat aluksi ruskeanvioletit ja muuttuvat sienen vanhetessa kokonaan violeteiksi. Seitikki kasvaa kosteissa metsissä usein koivun seurassa melko yleisenä koko Suomessa.


title: Hristo Botev Stadium (Vratsa)

text: Hristo Botev Stadium on monikäyttöinen stadion Vratsassa Bulgariassa. Stadion avattiin vuonna 1951. Nykyään sitä käytetään enimmäkseen jalkapallossa FC Botev Vratsan kotikenttänä. Stadionille mahtuu 32 000 ihmistä.


title: Painin maailmanmestaruuskilpailut 1963 (kreikkalais-roomalainen paini)

text: Vuoden 1963 painin maailmanmestaruuskilpailut järjestettiin kreikkalais-roomalaisen painin osalta Helsingborgissa Ruotsissa. Kisoissa painittiin kahdeksassa painoluokassa.


text: Samana vuonna järjestettiin erikseen vapaapainin MM-kilpailut Sofiassa.


title: Passamezzo

text: Passamezzo on renessanssin ajan Italiassa käytetty nopea tasajakoinen tanssi, jonka parina käyettiin usein saltarelloa. Nimi passamezzo juontuu oletettavasti italiankielisestä ilmaisusta "askel ja puoli."


title: Passamezzo

text: Passamezzoa käytetään myös nimityksenä eräälle aikanaan suositulle sointukululle, joka etenee sointuastein I-IV-I-V-I-IV-I-V-I. Kiinteän bassokulun päälle tehtiin lukemattomia improvisaatioita ja variaatioita. Mm. englantilainen "Greensleeves"-melodia noudattaa tämänkaltaista mallia. Läheisiin käsitteisiin kuuluu myös "romanesca"-basso.


title: Tunkkaseitikki

text: Tunkkaseitikki ("Cortinarius hinnuleus") on kellomainen, kellanruskea seitikkilaji. Kostealla säällä sienen lakki muuttuu punaruskeaksi. Jalka on lakin värinen ja siinä on suojusjätteistä muodostuva sukka. Sienen heltat ovat kellanruskeat ja tummuvat sienen vanhetessa. Sieni haisee hieman ummehtuneelle. Tunkkaseitikki ei ole ruokasieni. Se kasvaa lehti- ja sekametsissä kohtalaisen yleisenä Etelä-Suomessa.


title: Bakteeritauti

text: Bakteeritauti on tauti, jonka on aiheuttanut suoraan bakteeri tai bakteerin erittämät aineet. Bakteeritaudit hoidetaan antiobiooteilla. Bakteeritautien hoitaminen on vaikeutunut antibioottiresistenssin yleistyttyä.


title: Ewald Hegewald

text: Ewald Hegewald oli saksalainen kreikkalais-roomalaisen tyylin painija.


title: Ewald Hegewald

text: Hegewald voitti maailmanmestaruuden 67,5 kilogramman painoluokassa Breslaun MM-kisoissa 1913. Vuonna 1909 hän voitti kultamitalin 62,5 kilogramman painoluokassa epävirallisissa EM-kilpailuissa Dresdenissä.


title: David Wise (televisiokäsikirjoittaja)

text: David Wise on yhdysvaltalainen televisiokäsikirjoittaja, joka aloitteli uraansa 1970-luvulla Star Trekin animaatiosarjan parissa. Myöhemmin hän oli vaikuttamassa suuresti The Transformersin ja erityisesti Turtles – mutanttikilpikonnat -sarjan tarinoihin. Wise oli mukana myös vuoden 1983 He-Manissa, Tikun ja Takun pelastuspartiossa, sekä Zorrossa.


title: Pikakirjoituskone

text: Pikakirjoituskone on kirjoituskoneen tapainen laite, jolla voidaan kirjoittaa tekstiä puhenopeudella. Siinä on näppäimiä vähemmän kuin kirjoituskoneessa, mutta useita näppäimiä voidaan painaa samanaikaisesti, ja siten kirjoittaa kokonaisia tavuja tai sanoja kerrallaan. Pikakirjoituskoneet ovat yleisiä erityisesti Yhdysvaltojen oikeusistuimissa. Nykyisillä tietokoneisiin kytketyillä laitteilla voidaan myös tekstittää suoria TV-lähetyksiä kuulovammaisia varten.


title: Pikakirjoituskone

text:
Pikakirjoituskoneissa on näppäimistö ja pitkä paperinauha, johon näppäimiä vastaavat merkit tulostuvat. Useita näppäimiä voidaan painaa samanaikaisesti, ja yhdellä kertaa painetut näppäimet tuottavat paperiin yhden tekstirivin. Näppäimiä on tavallisesti kullekin sormelle 2–3, yhteensä 20–30.
Teksti kirjoitetaan foneettisesti eli ääntämyksen mukaisesti. Osalle äänteistä ei ole omaa näppäintä, vaan ne edellyttävät useamman näppäimen painamista. Englanninkielisissä laitteissa vasemman käden sormilla kirjoitetaan tavun alkukonsonantit, oikean käden sormilla loppukonsonantit ja peukaloilla vokaalit.


title: Pikakirjoituskone

text: Perinteisillä laitteilla pitää paperituloste käydä jälkikäteen käsin läpi ja kirjoittaa sen avulla selväkielinen teksti. Uudemmissa laitteissa teksti voidaan tallettaa laitteen omaan muistiin tai ohjata erilliselle tietokoneelle, ja tietokoneohjelmien avulla voidaan selväkielinen teksti tuottaa automaattisesti.


title: Pikakirjoituskone

text: Pikakirjoituskoneilla päästään suunnilleen samoihin kirjoitusnopeuksiin kuin käsipikakirjoituksella: kansainvälisissä nopeuskilpailuissa nopeimpien kirjoittajien tulokset ovat olleet n. 300–400 tavua minuutissa.


title: Pikakirjoituskone

text: Ensimmäisen pikakirjoituskoneen suunnitteli ranskalainen Benoit Gonod vuonna 1827.


title: Pikakirjoituskone

text: Ensimmäisen käytännöllisen laitteen kehitti italialainen Antonio Michela-Zucco 1860-luvulla. Laite esiteltiin Pariisin maailmannäyttelyssä vuonna 1878, ja vuonna 1880 se otettiin käyttöön Italian parlamentissa. Laitteessa oli pianon koskettimistoa muistuttava näppäimistö, kummallekin kädelle kuusi valkoista ja neljä mustaa kosketinta.


title: Pikakirjoituskone

text:
Yhdysvalloissa ensimmäisen pikakirjoituskoneen kehitti Miles Bartholomew 1870-luvulla. Siinä oli kymmenen näppäintä, mutta niistä voitiin painaa vain yhtä kerrallaan. George Kerr Andersonin 1880-luvulla kehittämässä koneessa voitiin painaa kahta tai useampaa näppäintä yhtaikaa, ja yhdellä lyöntikerralla voitiin kirjoittaa kokonainen sana tai tavu. 1910-luvulla päästiin Ward Stone Irelandin kehittämällä laitteella käsipikakirjoittajia suurempiin nopeuksiin nopeuskilpailuissa. Nykyiset amerikkalaiset laitteet noudattavat edelleen Irelandin laitteen näppäinjärjestystä.
Nykyisin pikakirjoituskoneita on saatavilla ainakin englannin, ranskan, italian, espanjan, tšekin, japanin, kiinan ja venäjän kielille.


title: Hristo Botev Stadium (Blagoevgrad)

text: Hristo Botev Stadium on monikäyttöinen stadion Blagoevgradissa Bulgariassa. Nykyään sitä käytetään enimmäkseen jalkapallossa PFC Pirin Blagoevgradin kotikenttänä. Stadionille mahtuu 16 000 ihmistä.


title: Johan Salila

text: Johan "Jussi" Gustaf Salila (28. heinäkuuta 1884 Hollola – 12. elokuuta 1932 Helsinki) oli suomalainen painija.


title: Johan Salila

text: Salila voitti Helsingin MM-kilpailuissa 1921 kreikkalais-roomalaisen painin maailmanmestaruuden raskaimmassa painoluokassa, yli 82 kilogramman sarjassa. Hän osallistui kolmiin olympialaisiin, Tukholmassa 1912, Antwerpenissä 1920 ja Pariisissa 1924, mutta ei saavuttanut menestystä.


title: Johan Salila

text: Seuratasolla Salila edusti Helsingin Atleettiklubia. Hän voitti raskaan sarjan Suomen mestaruuden kreikkalais-roomalaisessa painissa vuonna 1918 ja vapaapainissa vuonna 1924.


title: Historiallinen aika

text: Historiallinen aika tarkoittaa aikaa, jolta on säilynyt kirjoitettua lähdeaineistoa, ja jota siksi voidaan tutkia historiatieteen menetelmillä. Historiallista aikaa edeltää esihistoria. Yli 99 % ihmiskunnan menneisyydestä on esihistoriaa. Historiallinen aika alkaa maailman eri osissa eri aikoina. Egyptissä ja Mesopotamiassa historiallinen aika alkaa noin vuoden 3000 eaa. tienoilla. Suomessa historiallisen ajan katsotaan alkavan vasta 1100- tai 1200-luvuilla jaa., Pohjois- ja Itä-Suomessa vielä myöhemmin.


title: Hristo Botev Stadium (Botevgrad)

text: Hristo Botev Stadium on monikäyttöinen stadion Botevgradissa Bulgariassa. Nykyään sitä käytetään enimmäkseen jalkapallossa PFC Balkan Botevgradin kotikenttänä. Stadionille mahtuu 5 000 ihmistä.


title: J. Larry Carroll

text: J. Larry Carroll (s. 7. lokakuuta 1946) on yhdysvaltalainen televisiokäsikirjoittaja, joka on käsikirjoittanut jaksoja myös animaatiosarjoihin. Hän on muun muassa ollut mukana sarjoissa, kuten He-Man, BraveStarr, , Turtles – mutanttikilpikonnat, Murhasta tuli totta, Walker, Texasista, Tähtiportti, sekä , jossa Carroll toimi myös tuottajana.


title: Back in the U.S.S.R.

text: ”Back in the U.S.S.R.” on The Beatles -yhtyeen vuonna 1968 julkaistun albumin "The Beatles" avausraita. Paul McCartneyn kieli poskessa tekemä laulu kertoo Miami Beachistä takaisin kotiinsa Neuvostoliittoon saapuneesta miehestä.


title: Back in the U.S.S.R.

text: Laulu merkittiin McCartneyn ja John Lennonin yhdessä tekemäksi. Kappale sai kielteisen vastaanoton yhdysvaltalaisten antikommunistien ja konservatiivien keskuudessa; yhtyettä syytettiin kommunismin levittämisestä ja ”epäamerikkalaisuudesta”.


title: Back in the U.S.S.R.

text: Vuosina 1968–1969 ”Back in the U.S.S.R.” julkaistiin singlenä ainoastaan Tanskassa, Ruotsissa ja Norjassa. Yhtyeen kotimaassa Britanniassa se ilmestyi singlenä vasta vuonna 1976, jolloin se ylsi sijalle 19.


title: Back in the U.S.S.R.

text: ”Back in the U.S.S.R.” oli yksi niistä monista "The Beatles" -albumin kappaleista, jotka syntyivät Intian-matkalla, jossa yhtye opiskeli meditointia Maharishi Mahesh Yogin opastuksessa. Kappaleen kirjoitti yksin Paul McCartney maaliskuussa 1968. Matkalla mukana olleen The Beach Boys -yhtyeen solisti Mike Loven mukaan McCartney tuli hänen luokseen akustisen kitaran kanssa, ja alkoi soittaa ”Back in the U.S.S.R:ää”. Love ehdotti, että kappaleessa tulisi kertoa venäläisistä, ukrainalaisista ja georgialaisista tytöistä. Laulun nimi oli peräisin Britannian pääministerin Harold Wilsonin johtamasta I’m backing Britain -nimisestä kampanjasta. Nimi muistutti myös Chuck Berryn vuoden 1959 hittiä ”Back in the U.S.A.”, jota kappale Beach Boysin lisäksi parodioi. Kyseiseltä yhtyeeltä inspiraatiota antoi erityisesti kappale ”California Girls”, jossa moskovalaisten, ukrainalaisten ja georgialaisten tyttöjen sijaan hehkutetaan amerikkalaisia tyttöjä.


title: Back in the U.S.S.R.

text: Kappaleesta tuli nerokkaana pidetty mukaelma ”Back in the U.S.A.sta”, joka oli juhlistanut elämää sodanjälkeisessä Amerikassa. McCartney teki kappaleesta tarkoituksella Chuck Berry -tyylisen, ja jopa väliosa muistuttaa Beach Boysin vuoden 1962 kappaletta ”Surfin' U.S.A.”, joka vastaavasti muistutti toista Chuck Berryn kappaletta, ”Sweet Little Sixteen”. Väliosan lopun sanoituksissa viitataan puolestaan Hoagy Carmichaelin ”Georgia on My Mindiin” tarkoittaen Yhdysvaltain osavaltion sijaan samannimistä neuvostotasavaltaa.


title: Back in the U.S.S.R.

text: McCartneyn palatessa Lontooseen maaliskuun puolivälissä, oli laulu kolmatta säkeistöä vaille valmis. Yhtye aloitti valmiin kappaleen äänityksen Abbey Road Studiosin kakkosstudiossa 22. elokuuta 1968 kello 19. Rumpali Ringo Starr ei kuitenkaan osannut soittaa erästä tomifilliä McCartneyn haluamalla tavalla. Tämä johti riitaan, ja koska tunnelma studiossa oli nähin aikoihin muutenkin usein hyvin jännittynyt, Starrin mitta täyttyi, ja hän erosi yhtyeestä lähtien lomalle Sardiniaan. Starrin mukaan eroon vaikutti myös se, että hän ei kokenut soittavansa hyvin, minkä lisäksi hän tunsi itsensä yhtyeessä ulkopuoliseksi. Sessio kuitenkin jatkui, ja jäljelle jääneet jäsenet nauhoittivat kappaleen pohjaraidan viidellä otolla. McCartney soitti rumpuja, John Lennon kuusikielistä bassoa ja George Harrison kitaraa. Sessio päättyi seuraavana aamuna kello 4.45, ja sen päätteeksi tuottaja George Martinille annettiin kappaleen ”Baby, You’re a Rich Man” monomasternauha. Syytä tähän ei tiedetä.


title: Back in the U.S.S.R.

text: Kappaleen äänittäminen jatkui seuraavana päivänä kello 19. Tällöin nauhoitettiin päällekkäisäänityksiä; McCartney lisäsi pianon ja Harrison lisää rumpuja kolmosraidalle, syrjäyttäen Lennonin bassoraidan. Myös toinen sähkökitara lisättiin. Tämän jälkeen kuudennelle otolle tehtiin yksinkertainen miksaus, jossa kaikki soittimet olivat samalla raidalla. McCartney nauhoitti laulun ja samanaikaisesti Lennon ja Harrison lauloivat taustalaulun. Lauluosuudet asetettiin kahdelle erilliselle raidalle. Neljännelle raidalle tuli McCartneyn soittama basson päällekkäisäänitys, Harrisonin soittama kuusikielinen basso sekä Lennonin lyömä virvelirumpu. Lopuksi tehtiin vielä kappaleen monomiksaus, ja samalla tuottaja George Martin lisäsi siihen ääniefektejä. Kyseinen Vickers Viscount -lentokoneen ääni oli peräisin EMIn arkistoista ja äänitetty Heathrow'n lentoasemalla. Sessio päättyi kolmelta aamuyöllä. ”Back in the U.S.S.R.” oli lopullisesti valmis 13. lokakuuta, jolloin suoritettiin stereomiksaus.


title: Back in the U.S.S.R.

text: Ringo Starr palasi lopulta Beatlesiin sen jälkeen, kun yhtye oli lähettänyt tälle kirjoittamansa sähkeen, jossa häntä muun muassa kehuttiin maailman parhaaksi rumpaliksi. Yhtye oli kuitenkin ehtinyt äänittää kappaleen ”Dear Prudence” ilman häntä. Starr palasi Lontooseen 3. syyskuuta, ja oli seuraavaksi mukana äänittämässä George Harrisonin tekemää kappaletta ”While My Guitar Gently Weeps”.


title: Back in the U.S.S.R.

text:
”Back in the U.S.S.R.” on ainoa Beatles-kappale, jossa sekä John Lennon että George Harrison soittavat rumpuja ja bassoa sekä samalla ainoa, jossa on kolme rumpu- ja basso-osaa. Ringo Starr ei soita kappaleessa rumpuja, sillä tämä oli tilapäisesti eronnut yhtyeestä riitaannuttuaan McCartneyn kanssa.
Kappaleen sävellaji on A-duuri ja tahtilaji 4/4. Se etenee seuraavasti:”Back in the U.S.S.R.” on nopeatempoinen energian ja huumorintäyteinen rock-kappale. Muun muassa lauluharmonioissa on vaikutteita The Beach Boys -yhtyeeltä. Sävel on hyvin bluesmainen.


title: Back in the U.S.S.R.

text: Kappaleen lopullinen versio on monista eri elementeistä ja päällekkäisäänityksistä koottu palapeli, sillä siinä on esimerkiksi useampi rumpuraita. Paul McCartneyn lauluraita on tuplattu kertosäkeissä ja väliosissa.


title: Back in the U.S.S.R.

text: Kappale julkaistiin avausraitana "The Beatles" -tupla-albumilla, joka ilmestyi Britanniassa 22. marraskuuta 1968, ja Yhdysvalloissa kolme päivää myöhemmin, 25. marraskuuta. Laulu otettiin yhdysvaltalaisten antikommunistien ja konservatiivien keskuudessa vastaan kielteisesti. Esimerkiksi John Birch Society aloitti Beatles-vastaisen vastaiskun, syyttäen yhtyettä kommunismin edistämisestä, minkä lisäksi kappaletta pidettiin ”epäamerikkalaisena”. John Lennon totesi jälkimmäiseen syytökseen; ”Tämä on heiltä varsin huomaavaista, emmehän ole amerikkalaisia”. Sen sijaan Neuvostoliitossa, missä kappale levisi maanalaisen julkaisutoiminnan myötä, "Back in the U.S.S.R." saavutti yhtyeen fanien keskuudessa suurta suosiota. Ikävän sivumaun kappaleeseen toi kuitenkin Neuvostoliiton tankkien ajankohtainen tunkeutuminen Tšekkoslovakiaan.


title: Back in the U.S.S.R.

text: Kappaleen monoversiossa piano on kovemmalla kuin stereoversiossa, ja myös lentokoneen ääni on erilainen. Vuonna 1976 George Martin teki kappaleeseen uuden stereomiksauksen, kun se julkaistiin kokoelma-albumilla "Rock 'n' Roll Music". "The Beatlesin" ja "Rock 'n' Roll Musicin" lisäksi ”Back in the U.S.S.R.” on julkaistu kokoelma-albumeilla "The Beatles 1967–1970" ja "Love".


title: Back in the U.S.S.R.

text: Vuosien 1968–69 aikana The Beatlesin silloinen levy-yhtiö Apple Records julkaisi ”Back in the U.S.S.R:n” singlenä ainoastaan Tanskassa, Ruotsissa ja Norjassa. B-puolella oli Ringo Starrin kirjoittama ”Don’t Pass Me By”.


title: Back in the U.S.S.R.

text: ”Back in the U.S.S.R:stä” ovat sittemmin tehneet cover-version muun muassa Billy Joel, Chubby Checker, Dead Kennedys, Baba Yaga, Elton John, Leningrad Cowboys, Molly Hatchet, Phish ja David Hasselhoff. Myös kappaleeseen vaikutteita antanut The Beach Boys on levyttänyt oman versionsa.


title: Back in the U.S.S.R.

text: Parlophone julkaisi Britanniassa ”Back in the U.S.S.R.” -kappaleen singlenä 25. kesäkuuta 1976 B-puolenaan ”Twist and Shout”. Sen tarkoitus oli promotoida uutta "Rock and Roll Music" -kokoelma-albumia. Single saavutti Record Retailerin listalla kuuden viikon aikana korkeimmillaan sijan 19. Single julkaistiin vuonna 1976 myös muun muassa Länsi-Saksassa, Chilessä, Brasiliassa sekä Ruotsissa, missä single nousi Britannian tavoin sijalle 19. Vuonna 1980 se julkaistiin Uudessa-Seelannissa, missä se pääsi sijalle 44.


title: Back in the U.S.S.R.

text: Single julkaistiin Britanniassa uudelleen 6. joulukuuta 1982 osana "The Single Collection" -vinyyliboksia. Yhdysvalloissa kappaletta ei ole julkaistu singlenä koskaan.


title: Back in the U.S.S.R.

text:
A-puoli
B-puoli


title: Beetasolu

text: Beetasolut ovat haiman umpieritteisen osan Langerhansin solusaarekkeissa sijaitsevia soluja, jotka tuottavat insuliinia.


title: Biogeeninen amiini

text: Biogeeninen amiini on amiini, joka voi aiheuttaa elintarvikeallergiaa. Biogeenisia amiineja on elintarvikkeissa ja muissa biologisissa materiaaleissa. Biogeeniset amiinit ovat pienimolekyylisiä aineenvaihduntatuotteita ja niitä voi muodostua elintarvikkeisiin myös mikrobiologisen pilaantumisen seurauksena. Elintarvikkeiden pilaantuminen voi johtua esimerkiksi liian korkeasta säilytyslämpötilasta tai puutteellisesta elintarvikehygieniasta.


title: Nummi (maantiede)

text: Nummi on hiekkainen tai sorainen, puuton, varpuvaltainen alue. Aiemmin niitä on käytetty laitumina ja ne ovat yleensä laidunnuksen tuloksena syntyneitä. Yleisesti nummella kasvaa sammalta, jäkälää ja varpuja, mutta hyvin vähän tai ei lainkaan puita.


title: Nummi (maantiede)

text: Pohjoismaisessa alueidenkäyttöluokituksessa nummi on määritelty puuttomaksi (kasvillisuus alle kaksi metriä korkeaa) kasvipeitteiseksi avomaaksi, jossa kasvaa saniaisia, kanervaa ja piikkipensaita mutta ei rehukasveja.


title: Nummi (maantiede)

text: Kuuluisia nummialueita ovat Bodminin nummi Cornwallissa, Yorkshiren ja Skotlannin nummet ja Öölannin Stora Alvaret. Suomessa nummia on Lounais-Suomen saaristossa sekä Merenkurkun ja Perämeren saarissa ja rannikolla. Maan suurin nummialue on Korppoon Jurmon saaressa Paraisilla.


title: Nummi (maantiede)

text: Suomen nummet ovat kehittyneet moreenimaiden ja harjujen havumetsästä kulotuksen, laidunnuksen ja hakkuiden myötä, ja niiden maannos on havumetsien tapaan ravinteiltaan niukkaa podsolia. Laidunnetut nummet ovat suomessa erittäin harvinaisia ja ne ovat arvokkaita sekä perinnebiotooppeina että maisemallisesti.


title: Nummi (maantiede)

text: Suomen murteissa sana "nummi" merkitsee myös 'kuivaa hiekkaperäistä maata' tai 'ympäristöään korkeampaa metsämaata tai kumparetta'. Tässä merkityksessä se esiintyy monissa paikannimissä etenkin Etelä- ja Lounais-Suomessa, ja samassa merkityksessä sitä ovat käyttäneet myös esimerkiksi kirjailijat Helvi Hämäläinen ja Aleksis Kivi.


title: Nyrkkipallo

text: Nyrkkipallo on alkujaan roomalainen viiden hengen joukkuein pelattava pallopeli. Peli muistuttaa hyvin paljon lentopalloa, joka on nyrkkipallosta kehitetty muunnos. Nyrkkipallossa kentän enimmäispituus on 50 metriä ja leveys 20 metriä. Peliaika on 2 x 15 minuuttia.


title: Nyrkkipallo

text: Lajin kattojärjestö on IFA ("International Fistball Association"). Laji on mukana World Games -kisojen ohjelmassa. Lajin MM-kilpailuja on järjestetty vuodesta 1968 lähtien. Menestyneimpiä nyrkkipallomaita ovat Saksa, Itävalta ja Brasilia.


title: Biologinen rytmi

text: Biologinen rytmi tai biologinen kello tai biorytmi tarkoittaa joko ihmisen elimistössä tai jossain luonnon fysiologisessa järjestelmässä esiintyvää rytmiikkaa. Esimerkiksi sisäinen kello eli sirkadiaaninen rytmi on tällainen.


title: Brocan alue

text: Brocan alue on isoaivokuorella otsalohkon sivulla, yleensä vasemmalla puolella sijaitseva alue. Se vastaa puheen tuottamisesta.


title: Brocan alue

text: Mikäli Brocan alue on vaurioitunut, voi aiheutua ns. ekspressiivinen afasia, jossa ihmisen puhe voi olla rajoittunut muutamaan sanaan tai hän voi olla täysin sanaton.


title: Uesugi Harunori

text: Uesugi Harunori (; s. 1751 - k. 1822) oli japanilainen daimio eli 9. Yonezawan hallintoalueen (nykyisen Yonezawan ja Okitaman alueen) päämies. Hän syntyi Edossa ja oli Hyūgan provinssia kontrolloivan Akizuki-klaanin daimion toinen poikalapsi. Hänen äitinsä oli Yonezawan neljännen päämiehen toisen polven jälkeläinen. Uesugin lapsuusajan nimityksinään olivat "Matsusaburō" () ja "Naomatsu" (). Hänet adoptoi Yonezawan silloinen daimio Uesugi Shigesada, ja vuonna 1767 Harunori peri vallan Shigesadalta. Syrjään siirryttyään hän otti "gō"n eli taiteilijanimen Yozan ().


title: Uesugi Harunori

text: Uesugi Harunori muistetaan parhaiten talousuudistuksistaan ja hänet mainitaan usein esimerkkinä hallintoalueen hyvästä kuvernööristä. Yonezawa oli ollut veloissa suunnilleen sata vuotta kun Harunori otti vallan. Shigesada jopa harkitsi hallintoalueen palauttamista shōgunaatille äärimmäisenä vaihtoehtona. Sen sijaan hänen appi-isänsä Owarin provinssin daimio vakuutti hänet siirtymään syrjään daimion asemastaan. Tällaisessa tilanteessa Harunori sai käsiinsä Yonezawan daimion aseman. Harunori otti käytäntöön järeät kurinpitomenetelmät ja komensi usean uudistuksiaan vastustavan "karō"n (neuvonantajan) teloituksen. Hänen toimiensa seurauksena Yonezawasta tuli varsin hyväosainen, eikä se kärsinyt paljonkaan nälänhädästä joka kuritti Japania laidasta laitaan Tenmei-kaudella (1781–1789). Vuonna 1830 eli alle vuosikymmen ennen Harunorin kuolemaa, shōgunaatti julisti Yonezawan virallisesti hyvin hallitun hallintoalueen mallikuvaksi.


title: Uesugi Harunori

text: Harunori ilmaisi käsityksensä hallitsemisesta ja läänitysherran roolista kirjessä pojalleen Haruhirolle:


title: Kim Duk-koo

text: Kim Duk-koo (8. tammikuuta 1955 Banamri, Etelä-Korea – 18. marraskuuta 1982 Las Vegas, Nevada, Yhdysvallat) oli eteläkorealainen nyrkkeilijä. Hän kuoli 27-vuotiaana, Ray Mancinia vastaan käydyssä ammattinyrkkeilyottelussa saamiinsa vammoihin. Ennen kuolemakseen koitunutta ottelua vuonna 1982 Kim oli voittanut 17 ottelua (kahdeksan tyrmäyksellä) ja hävinnyt yhden; yksi oli päättynyt tasan.


title: Kim Duk-koo

text: Kim aloitti nyrkkeilyn vuonna 1976 ja hän siirtyi ammattilaiseksi jo kaksi vuotta myöhemmin. Helmikuussa 1982 hän voitti OPBF-liiton mestaruuden kevytsarjassa. Samana vuonna hän nousi kevytsarjan WBA-liiton maailmanmestarin Ray Mancinin ensimmäiseksi haastajaksi.


title: Kim Duk-koo

text: Kim ja Mancini kohtasivat 13. marraskuuta 1982 Las Vegasissa, Caesar's Palace'in ulkoareenalla. Eteläkorealainen haastaja aloitti ottelun hyvin, mutta sen edetessä kokeneempi, vaikkakin nuorempi, mestari Mancini alkoi hallita kehän tapahtumia. 15-eräiseksi kavaillun ottelun kolmanneksi viimeisessä erässä Mancini osui 39 kertaa peräkkäin, mutta Kim onnistui vielä hyökkäämään erän lopussa, eikä kehätuomari Richard Green keskeyttänyt ottelua. Seuraavan erän alussa Mancini osui ensin oikean käden lyönnillä, löi ohi vasemmalla kädellä mutta osui sitten kovalla oikealla suoralla, jolloin Kim kaatui taaksepäin kohti köysiä ja löi päänsä kovaa kanveesiin. Kim onnistui juuri nousemaan jaloille, mutta Green keskeytti ottelun ja julisti Mancinin voittajaksi teknisellä tyrmäyksellä. 14 erästä oli silloin käyty 19 sekuntia.


title: Kim Duk-koo

text: Muutama minuutti myöhemmin Kim vaipui koomaan ja hänet vietiin areenasta paareilla. Sairaalassa hänen aivojansa leikattiin heti, mutta hänen henkeään ei voitu pelastaa ja hän kuoli viisi päivää ottelun jälkeen, 18. marraskuuta. Kimin äiti teki itsemurhan kolme kuukautta ottelun jälkeen ja kehätuomari Richard Green tappoi itsensä 1. heinäkuuta 1983. Järkytyksestä ja masennuksesta huolimatta Mancini pystyi jatkamaan uransa. Hän pysyi WBA-mestarina vielä kaksi vuotta ja nyrkkeili vuoteen 1993 asti.


title: Kim Duk-koo

text: Kim ei koskaan ennen ollut käynyt 15-eräistä ottelua ja 12-eräisiä otteluita hänellä oli takana ainoastaan kaksi. WBC-liitto päätti jo samana vuonna tiukentaa sääntöjä nyrkkeilijöiden lääkärintarkastuksista ja 15-eräiset ottelut lyhennettiin 12-eräisiksi. WBA ja IBF seurasivat vuonna 1987. WBO-liiton ei tarvinnut tehdä muutoksia, sillä kyseisen liiton mestaruusottelut olivat 12-eräisiä heti liiton perustamisesta vuonna 1987.


title: Max Winters

text: Max Winters on Mirage Studios -kustantamon sarjakuvissa esiintyvä sotakuningas. Hahmo esiintyi ensimmäisen kerran vuonna 2007 "TMNT Movie Prequel" -sarjakuvalehden numerossa neljä. Max Winters esiintyi yhtenä päähahmona elokuvassa "TMNT" vuonna 2007, sekä elokuvaan perustuvassa samannimisessä videopelissä "TMNT". Elokuvassa hahmon äänenä toimi Patrick Stewart ja videopelissä Mark Camacho. Elokuvan suomenkielisessä versiossa Heikki Sankari.


title: Max Winters

text: Winters oli 3000 vuotta sitten Yaotl-niminen sotakuningas, joka yritti valloittaa maailman veljeskuntansa kanssa. Kuullessaan tarinan Kikan tähtikuviosta, joka 3000 vuoden välein asettui paikoilleen ja avasi portaalin tuntemattomiin voimiin. Yaotl myös halusi voimaa valtaakseen maailman ja avasi portaalin, josta energia säde osui häneen tehden Yaotlesta kuolemattoman. Muutos oli kuitenkin liian suuri, sillä hänen veljeskunta muuttui kiveksi ja portaalista pääsi vapaaksi kolmetoista hirviötä maan päälle tekemään tuhoa. Sodan päättyessä sotakuningas huomasi tehneensä pahan virheen ja olevansa kirottu elämään maan päällä ikuisesti kyvytön kuolemaan.


title: Max Winters

text: Vuosisatojen ajan Yaotl lopulta päätti haluanvansa eroon kuolemattomuudestaan. Vuosia oli kulunut ja hänestä oli tullut 2000-luvun rikkaimpia ihmisiä, joka tunnettaan nimellä Max Winters. Perustettuaan WintersCorp siitä kasvoi monialayritteinen yhtiö, jonka avulla hän sai palkattua arkeologeja ja taitavia etsijöitä etsimään kiveksi muuttuneet veljeskuntansa kaikki neljä jäsentä. Lopulta April O’Neil sai tuotua kaikki neljä kivi kenraalia Wintersin luokse. Oltuaan varma, että Kikan tähtikuvio on pian muodostumassa uudelleen 3000 vuoden jälkeen hän pyysi Karaita ja hänen Jalkaklaaniaan etsimään kaikki kolmetoista hirviötä. Sillä välin Winters herätti henkiin kaikki neljä kivikenraalia, joiden tarkoitus oli toimia hänen tehtävänsä lihaksina kaapaten kaikki hirviöt, jotka Karai löysi. Saatuaan kasaan jo kaksitoista hirviötä veljeskunnan jäsenistä kenraali Aquila alkoi epäillä johtajansa motiiveja. Hän varoitti myös muita kenraaleja johtajansa petollisuudesta siirtää heidän kuolemattomuutensa pois. Nelikko halusi elää kuolemattomina vallatakseen maailman, mutta Winters ei halunnut elää enää pidempään kuolemattomana.


title: Max Winters

text: Kenraalit huijasivat Wintersiä löytämättä kolmattatoista hirviötä ja sitä vastoin kaappaamaalla Leonardon viimeiseen kammioon. Wintersin huomatessa ettei mitään tapahtunut Kikan tähtikuvion synnyttäessä energiavirran läpi toiseen ulottuvuuteen, kenraali Aquila julisti Wintersin johtajuuden olevan ohi ja oli heidän aika astua esiin. Hetkeä myöhemmin Winter sai avukseen Turtlesit ja häntä aikaisemmin palvellut Karai. Sillä välin, kun Winters ja Turtlesit taistelivat kenraaleja vastaan, Casey Jones ja April O’Neil yhdessä Karain kanssa matkasivat kohti kaupunkia etsimään viimeistä puuttuvaa hirviötä. Löydettyään hirviön he saivat houkuteltua sen Wintersin rakentaman portaalin luokse, jonne ryhmä sai yhteistyöllä tämän tönäistyä mukanaan kaikki neljä kivikenraalia. Tämän päätteeksi Winters sai pitkään kaipaamansa rauhan pitkästä elämästä.